title: HMS Gipsy (1897)

text: Alus tilattiin Fairfield Shipbuilding and Engineering Companyltä Govanista osana vuosien 1896-1897 laivasto-ohjelmaa ja sen köli laskettiin 1. lokakuuta 1896 telakkanumerolla 395. Alus laskettiin vesille 9. maaliskuuta 1897 ja se valmistui heinäkuussa 1898.


title: HMS Gipsy (1897)

text: Alus myytiin romutettavaksi 17. maaliskuuta 1921.


title: Royal Blood

text: Royal Blood on brittiläinen rock-duo, joka perustettiin Brightonissa vuonna 2013. Yhtyeen musiikki on modernia garage rockia, jossa on vaikutteita blues rockista. Yhtyeessä ei ole kitaristia, mutta basisti-laulaja Mike Kerr soittaa bassoa kitaramaisesti omalaatuisella tavallaan.


title: Royal Blood

text: Duon debyyttialbumi "Royal Blood", julkaistiin 25. elokuuta 2014. Albumi oli kaupallinen menestys ja se sai hyvän vastaanoton kriitikoilta. Albumi oli kolmanneksi nopeiten myynyt debyyttialbumi kolmeen vuoteen Britanniassa.


title: Blogbook

text: Blogbook on Internetissä toimiva mainosrahoitteinen . Sivusto tarjoaa julkisuuden henkilöille ja asiantuntijabloggaajille julkaisualustan. Sisällön laadun varmistamiseksi blogien kirjoittaminen ja julkaisu ei ole kaikille avointa. Blogikirjoitukset kategorisoidaan aihealueen mukaan, ja kutakin aihealuetta käsitteleviä blogeja on palvelussa useita.


title: Blogbook

text: Kesäkuussa 2014 Blogbook ja verkkomedia Stara.fi aloittivat yhteistyön, kun verkkomediayhtiö Stara Media Oy osti osuuden BlogBook Finland Oy:n osakekannasta. Blogbookin blogikirjoituksia aletaan julkaista myös Stara-kaupunkilehdessä.


title: Blogbook

text: Blogbookissa on vieraillut ensimmäisen vuoden aikana jo yli 2,4 miljoonaa eri käyttäjää. Blogbookin toimitusjohtaja ja perustaja Sami Kieksi on kertonut Yrittäjät-lehden haastattelussa, että yrityksen tavoitteena on kansainvälistyminen Aasiaan ja Afrikkaan. Maaliskuussa 2015 Blogbook teki kävijäennätyksen kun sivusto ylitti puolen miljoonan viikkokävijän rajan.


title: Blogbook

text: Suurin osa Blogbookin bloggaajista on tunnettuja julkisuuden henkilöitä, sosiaalisessa mediassa vaikuttavia ja tunnettuja henkilöitä, poliittisia ja yhteiskunnallisia vaikuttajia tai fitness-urheilijoita.


title: Blogbook

text: Blogbook on saanut paljon julkisuutta eri medioissa kuten lehdissä ja radiossa. Radio Novassa on keskusteltu Blogbookin yhteiskunnallisista blogeista ja julkisuuden henkilöiden blogikirjoitusten pohjalta on tehty useita uutisia Aamulehteen, Iltalehteen, Ilta-Sanomiin, Yrittäjät-lehteen, Staraan ja Seiskaan.


title: Sartrouville

text: Sartrouville on Ranskan kunta Pariisin luoteisella esikaupunkivyöhykkeellä noin 15 kilometriä Pariisista koilliseen. Se kuuluu Île-de-Francen hallintoalueen Yvelinesin departementtiin, jonka toiseksi suurin kaupunki se on asukasluvulla 51 713 (2012).


title: Sartrouville

text: Sartrouville kuuluu kuuden muun kunnan kanssa yhteenliittymään "Communauté d’agglomeration Boucle de la Seine" (CABS), jonka muut kunnat ovat Houilles, Carrières-sur-Seine, Chatou, Croissy-sur-Seine, Montesson ja Le Vésinet. CABS:n yhteinen väkiluku on noin 166 000.


title: Sartrouville

text: Sartrouvilleen kulkevat Pariisista RER-junalinja A sekä Transilien Paris–Saint-Lazare -juna.


title: Elvi Saari

text: Elvi Saari (23. joulukuuta 1910 Kirvu – 15. elokuuta 1985) oli suomalainen teologi. Hän toimi muun muassa opettajana Rovaniemellä Rovalan Setlementissä sekä Hauholle vuonna 1951 perustetun Viittakiven opiston ensimmäisenä rehtorina 1951-1974.


title: Elvi Saari

text: Saari oli Suomen ensimmäisiä joogaopettajia. Suomen Joogaliiton puheenjohtajana hän oli 1971-1979. Kristillinen kveekariliike oli hänelle läheinen. Hän toimi aktiivisesti kansainvälisessä työleiritoiminnassa 1940-luvulta lähtien ja toimi Kansainvälisen vapaaehtoisen työleirijärjestön toiminnanjohtajana 1947-49. Eläkevuodet hän eli Hämeenlinnassa.


title: Kaj Lilius

text: Kaj Rainer Lilius (s. 27. tammikuuta 1933 Viipuri) on suomalainen tekniikan tutkija ja emeritusprofessori. Hän oli Teknillisen korkeakoulun metallurgian apulaisprofessori 1974–1981 ja metallurgian ynnä materiaalien valmistustekniikan professori 1981–1998. Hänen tutkimusalaansa ovat kaasutus (vars. jyrsinturpeen) ja lyijyn sulatuksen termodynamiikka.


title: Siinain provinssi

text: Siinain provinssi, aiemmalta nimeltään Ansar Beit al-Maqdis, on Egyptissä toimiva islamilainen jihadistijärjestö. Se on tehnyt iskuja etenkin Egyptin Siinain niemimaalla. Järjestö toimi aluksi omana ryhmänään, mutta on sittemmin ilmoittanut liittyneensä osaksi Isis-järjestöä. Tällöin järjestö muutti nimensä muotoon "Wilayat Sinai", eli "Siinain provinssi". Vuosien 2012 ja 2015 välillä Siinain provinssi ja muut alueella toimivat terroristijärjestöt ovat tehneet yli 400 iskua.


title: Siinain provinssi

text: Järjestö aloitti toimintansa pian maan presidentti Hosni Mubarakin vallasta syösseen vallankumouksen jälkeen vuonna 2011. Tunnetuksi se tuli heinäkuussa 2012, kun järjestön jäsenet räjäyttivät Israeliin ja Jordaniin maakaasua vieneen kaasuputken. Saman vuoden puolella järjestö myös ampui raketteja Israelin Eilatin kaupunkiin ja hyökkäsi rajalla partioineita israelilaissotilaita vastaan.


title: Siinain provinssi

text: Egyptin muslimiveljeskunnan vallasta syösseen armeijan vallankaappauksen jälkeen vuonna 2013 Ansar Beit al-Maqdis on kohdistanut iskunsa Egyptin armeijaa ja poliisia vastaan. Järjestö yritti surmata Egyptin sisäministeri Mohamed Ibrahim Moustafan autopommilla syyskuussa 2013. Saman vuoden lokakuussa järjestö iski sotilastiedustelun käyttämään rakennukseen Ismailiyan kaupungissa Siinailla. Lokakuussa 2014 järjestö teki useita yhteensä 31 sotilasta tappanutta pommi-iskua, sekä hyökkäyksiä käsiasein. Pohjois-Siinaille julistettiin hyökkäysten johdosta hätätila ja ulkonaliikkumiskielto. Iskut vuoden 2015 tammikuussa johtivat 30 henkilön kuolemaan ja useamman haavoittumiseen.


title: Siinain provinssi

text: Heinäkuussa 2015 noin 70 Siinain provinssin jäsentä hyökkäsi Egyptin viidelle armeijan ja useisiin poliisin tukikohtiin. Joidenkin arvioiden mukaan iskuissa kuoli noin 50 henkilöä ja haavoittui toiset 50. Hyökkäystä kuvailtiin Siinain siihen asti pahimmaksi. Saman vuoden puolella järjestö julkaisi kuvan teloittamastaan vangista, jota he väittivät vankina pitämäkseen kroatialaiseksi Tomislav Salopekiksi. Saman vuoden lokakuussa Siinain provinssi otti vastuun venäläisen Kolavian lento 9268 pudottaneesta pommi-iskusta, jossa sai surmansa 224 henkilöä.


title: Siinain provinssi

text: Vuonna 2017 järjestö toteutti useita iskuja. Palmusunnuntaina koptilaisiin kirkkoihin tehdyissä pommi-iskuissa sai surmansa 45 henkilöä ja toukokuussa asemiehet surmasivat 28 busseilla matkustanutta kristittyä pyhiinvaeltajaa. Marraskuussa järjestön pommi-isku suufilaisessa moskeijassa Bir al-Abedin kaupungissa surmasi 305 henkilöä. Isku oli Egyptin siihenastisista terrori-iskuista verisin.


title: Siinain provinssi

text: Vuoden 2018 tammikuussa järjestö surmasi palestiinalaisen Hamas-järjestön jäseniä videolla syyttäen Hamasia palestiinalaisten pettämisestä ja ääriliikkeiden jäsenten pidätyksistä Gazassa. Jotkin asiantuntijat kuvailivat Hamasin ja Isisin välejä julistamattomaksi sodaksi.


title: Siinain provinssi

text: Joidenkin tarkkailijoiden mukaan Ansar Beit al-Maqdisilla on yhteyksiä muslimiveljeskuntaan, sekä palestiinalaisiin järjestöihin ja niistä etenkin Gaza hallitsevaan Hamasiin. Marraskuussa 2014 järjestö ilmoitti Twittertilillään liittyvänsä osaksi Abu Bakr al-Baghdadin johtamaa Isis-järjestöä. Järjestöön kuuluu eri arvioiden mukaan muutama sata tai muutama tuhat taistelijaa. Siihen kuuluu paikallisia beduiineja, muita egyptiläisiä ja joidenkin tutkijoiden mukaan myös ulkomaalaisia taistelijoita.


title: Siinain provinssi

text: Siinain provinssi on käyttänyt iskuissaan kehittyneitä aseita, kuten kranaatinheittimiä, raskaita konekiväärejä, Grad-raketteja ja panssarintorjuntaohjuksia. Järjestö on myös käyttänyt ilmatorjuntaohjuksia ampuen esimerkiksi alas Egyptin armeijan helikopterin.


title: Axel Lillie

text: Axel Lillie (1603–1662) oli ruotsalainen sotilas, Lillienborgin kreivi (1652). Hän sai vuonna 1651 Kiteen vapaaherrakunnan ja vuonna 1652 hän sai nimityksen Karjalan laamanniksi ja Pommerin kenraalikuvernööriksi. Vuonna 1657 hänestä tuli sotamarski ja vuonna 1661 Liivinmaan kenraalikuvernööri. Hän ei käynyt koskaan Suomessa läänityksillään.


title: Don’t Speak

text: Don’t Speak on yhdysvaltalaisyhtye No Doubtin kappale. Se julkaistin yhtyeen kolmannen, Tragic Kingdom-studioalbumin kolmantena singlenä vuonna 1996. Vokalisti Gwen Stefani sanoitti kappaleen yhdessä hänen veljensä Eric Stefanin kanssa ja se kertoo Gwenin entisestä yhtyetoverista ja poikaystävästä, Tony Kanalista jonka kanssa seitsemän vuotta kestänyt parisuhde päättyi vain lyhyen aikaa ennen kappaleen tekoa.


title: Don’t Speak

text: Kappaleen suosiosta huolimatta se ei onnistunut saavuttamaan Billboard Hot 100-listaa, mutta se pääsi Billboardin Hot 100 Airplay-listan ensimmäiselle sijalle kuudeksitoista viikoksi. Kappale saavutti listan kärjen myös Australiassa, Kanadassa, Alankomaissa, Uudessa-Seelannissa sekä Isossa-Britanniassa, jonka myötä siitä tuli No Doubtin kansainvälisesti menestynein single. "Don't Speak" oli ehdolla vuoden 1998 Grammy-palkintogaalassa kategorioissa "Vuoden kappale" ja "Paras duon/yhtyeen pop-esitys".


title: Don’t Speak

text: Kappale sijoittui Blender-aikakauslehden "The 500 Greatest Songs Since You Were Born"-listan sijalle 495. Kappale on soitettava kappale vuoden 2009 musiikkivideopelissä "Band Hero" ja se on myös ladattavana kappaleena vuoden 2008 pelissä "Rock Band 2".


title: Meaux

text: Meaux [mo] on Ranskan kunta Pariisin koillisella esikaupunkivyöhykkeellä noin 41 kilometriä Pariisin keskustasta itäkoilliseen. Noin 53 600 asukkaan kaupunki kuuluu Île-de-Francen hallintoalueen Seine-et-Marnen departementtiin ja on Meaux’n arrondissementin prefektuuri.


title: Meaux

text: Meaux on Seine-et-Marnen departementin toiseksi väkirikkain kunta Chellesin jälkeen ja kuuluu vuonna 2003 muodostettuun taajamakuntaan "Communauté d’agglomeration Pays de Meaux" (CAPM). Meaux’n naapurikunnat ovat pohjoisessa Chambry, koillisessa Poincy, idässä Trilport, kaakossa Fublaines, etelässä Nanteuil-lès-Meaux ja Mareuil-lès-Meaux, lounaassa Villenoy, lännessä Chauconin-Neufmontiers ja luoteessa Crégy-lès-Meaux.


title: Meaux

text: Meaux’hon kulkee Transilien Paris–Est -junalinja.


title: Meaux

text: 1700-luvulla Meaux’n pormestarina toimi Yhdysvaltain itsenäisyystaistelusta ja Ranskan vallankumouksesta tunnettu kenraali Lafayette.


title: Meaux

text: Entinen alankomaalainen maantiepyöräilijä Joop Zoetemelk pitää Meaux’ssa hotellia nimeltä Le Richemont.


title: Maj Lind

text: Maria (Maj) Lind, o.s. "Kopjeff" (1876–1942), oli suomalainen lahjoittaja. Hänen Sibelius-Akatemialle testamenttaamillaan varoilla on järjestetty Maj Lind -pianokilpailu vuodesta 1945.


title: Lahij (maakunta)

text: Lahijin maakunta ( , Laḥiǧ) on yksi Jemenin maakunnista. Se sijaitsee Adeninlahden rannalla maan lounaisosassa. Lahjin pinta-ala on noin 12 700 neliökilometriä ja sen asukasluku noin 900 300. Maakunta jakautuu 15 piirikuntaan, ja sen pääkaupunki on Lahij.


title: Lahij (maakunta)

text: Lahijin alue on lähinnä kuivaa tasankoa ja aavikkoa, jota halkoo useat vadit ja niiden tulvatasangot. Sen pohjoisosassa on vuoristoa. Lahijin alue on ollut kauan tärkeän kauppareitin varrella, minkä vuoksi se on ollut läheisen Adenin kanssa muun muassa Himyarin kuningaskunnan ydinalueita. Aluetta on sittemmin hallinneet etiopialaiset, arabit, mamelukit ja osmanit. Lahij oli itsenäinen valtio vuosina 1728–1839, minkä jälkeen se alistettiin Iso-Britannian protektoraatiksi. Virallisesti Lahijin sulttaanikunta lakkautettiin vuonna 1967, jolloin siitä tuli osa Etelä-Jemeniä.


title: We Belong Together

text: We Belong Together on yhdysvaltalaisen laulaja-lauluntekijä Mariah Careyn kappale hänen kymmenenneltä, "The Emancipation of Mimi" -studioalbumilta. Sen julkaisi Island Records albumin toisena singlenä 29. maaliskuuta 2005. "We Belong Togetherin" ovat sanoittaneet Carey, Jermaine Dupri, Manuel Seal, sekä Johntá Austin ja sen tuotti kolme jälkimmäistä henkilöä. Koska kappale sisältää sampleja Bobby Womackin vuoden 1981 kappaleesta "If You Think You're Lonely Now" sekä The Deelen vuoden 1987 kappaleesta "Two Occassions", myös muutamia muita lauluntekijöitä on kreditoitu. "We Belong Together" perustuu yksinkertaiseen pianosovitukseen hillityllä taustabiitillä. Kappaleen sanat kertovat naisen epätoivosta hänen entisen rakastajansa palaamiseen.


title: We Belong Together

text: Vuosien 2001-2005 ajan kestänyttä artistin tauon vuoksi kriitikot kuvailivat kappaletta Careyn musikaaliseksi comebackiksi, samalla kun monet olivat jo luulleet hänen uransa päättyneen. "We Belong Together" sai muutamia musiikkialan palkintoja sekä ehdokkuuksia pitkin vuosia 2005-06. Kappale rikkoi listaennätyksiä Yhdysvalloissa, jossa siitä tulikin Careyn kuudestoista Billboard Hot 100-listan kärjen saavuttanut single. Single oli listan kärjessä yhteensä 14 viikkoa, ja siitä tuli yksi Yhdysvaltain listahistorian toiseksi pisimpään listan kärkisijalla pysytelleistä singleistä heti Careyn "One Sweet Dayn" jälkeen. Billboard listasi kappaleen "vuosikymmenen kappaleeksi" sekä kaikkien aikojen yhdeksänneksi suosituimmaksi kappaleeksi. Sen lisäksi kappale rikkoi lukuisia radiosoittoennätyksiä, keräten sekä historian suurimman yhden päivän että yhden viikon radiosoittomäärän. "We Belong Together" saavutti listakärjen myös Australiassa ja Alankomaissa sekä listan toisen sijan Uudessa-Seelannissa ja Isossa-Britanniassa.


title: We Belong Together

text: Kappaleen musiikkivideo kuvattiin kahden osan tarinana kappaleen "It's Like That musiikkivideon kanssa, jossa Carey nähtiin polttareissaan. Kappaleen "We Belong Together" musiikkivideolla keskitytään Careyn häihin, jossa hänet vihitään vanhemmalle ja vaikutusvaltaiselle miehelle, ja video päättyy siihen kun hän karkaa häistä yhdessä entisen rakastajansa kanssa. Videolla huhuttiin olevan yhteyksiä artistin vuonna 1993 vihittyyn avioliittoon Tommy Mottolan kanssa. Carey on esittänyt kappaleen lukuisissa gaaloissa sekä televisio-ohjelmissa ympäri maailmaa, kuten vuoden 2005 MTV Movie Awardsissa, MTV Video Music Awardsissa, Macy's -tavaratalon paraatissa, The Oprah Winfrey Showssa sekä vuoden 2006 Grammy-palkintogaalassa. Euroopassa kappale on esitetty esimerkiksi Live 8 -konsertissa, Fashion Rockissa Monacossa sekä Saksan Bambi-palkintogaalassa. Carey esitti kappaleen sekä hänen Adventures of Mimi että Angels Advocate Tour -kiertueella.


title: Olof Lindberg

text: Kurt Olof Helmer Lindberg (13. lokakuuta 1918 – 13. toukokuuta 1987) oli ruotsalaissyntyinen talousmaantieteilijä, joka vaikutti Suomessa. Hän toimi Svenska handelshögskolanin talousmaantieteen professorina 1975–1982.


title: Transilien

text: Transilien [tʁɑ̃siljɛ̃] on Pariisin ja sen ympäristön paikallisjunajärjestelmä, jota operoi Ranskan valtiollinen rautatieyhtiö SNCF:n Ranskan ratahallintovirasto RFF:n (Réseau Ferre de France) omistamalla rataverkolla Île-de-Francen hallintoalueella. Nimi "Transilien" on sanaleikki ranskan kielen sanasta "francilien", jolla tarkoitetaan Île-de-Francen asukasta.


title: Transilien

text: Transilien-junien lähtöpisteinä ovat Pariisin rautatie- ja RER-juna-asemat. Vuonna 2004 Transilien-junat kuljettivat 615 miljoonaa matkustajaa.


title: Transilien

text: Transilien-junajärjestelmä jakaantuu hallinnollisesti kuuteen yksikköön, jotka eivät noudata departementtijakoa. Ne ovat:


title: Rhipogonaceae

text: Rhipogonaceae on pieni kasviheimo koppisiemenisten Liliales-lahkossa, johon kuuluu kaikkiaan kymmenen heimoa, tunnetuimpana liljakasvit (Liliaceae). "Rhipogonum" on heimonsa ainoa suku.


title: Rhipogonaceae

text: Kasvit ovat kiipeileviä köynnöksiä, joilla on usein piikkiset varret muttei kärhiä. Lehdet ovat vastakkaisia, ruodillisia, ja lavassa on kolme voimakasta pitkittäissuonta ja verkkosuonitus. Kukat ovat melko pieniä ja huomaamattomia. Hedelmä on marja.


title: Rhipogonaceae

text: Sekundaarinen aineenvaihdunta tuottaa flavonoleja. Limasoluja on. Kukinto on vaihteleva, enimmäkseen terttumainen. Heteenponnet avautuvat kukan keskustaan päin tai sivulle. Siitepölyhiukkanen verkkokuvioinen. Vartalo on lyhyt, haaraton, ja luotti liuskainen. Kussakin emilehdessä on kaksi siemenaihetta, ja niistä kehittyy pyöreitä tai melkein kulmikkaita siemeniä, joissa on tärkkelyspitoinen endospermi.


title: Rhipogonaceae

text: Lajit kasvavat Uudessa-Guineassa, Itä-Australiassa ja Uudessa-Seelannissa. Fossiileja on löydetty Tasmaniasta (eoseeni) ja Patagoniasta (noin 52 miljoonan vuoden takaa).


title: Rhipogonaceae

text: Suvussa "Rhipogonum" on kuusi lajia.


title: Antonia Iacobescu

text: Antonia (oikealta nimeltään Antonia Clara Iacobescu, s. 12. huhtikuuta 1989) on romanialainen laulaja, esiintyjä sekä malli. Hän kiinnostui laulamisesta jo kymmenvuotiaana ja opiskeli musiikkikoulussa Yhdysvalloissa. Kun hän asui Las Vegasissa ja Utahissa, afromerikkalainen kulttuuri vaikutti voimakkaasti hänen musiikkityyliinsä. Vuonna 2013 Antonia julkaisi oman vaatetuslinjansa nimeltä "MOJA".


title: Hiihdon Suomen-mestaruuskilpailut 2015

text: Hiihdon Suomen-mestaruuskilpailut 2015 järjestettiin Jämillä 30. tammikuuta – 1. helmikuuta ja Rukalla 27.–29. maaliskuuta.


title: Hiihdon Suomen-mestaruuskilpailut 2015

text: Jämi, 30. tammikuuta


title: Hiihdon Suomen-mestaruuskilpailut 2015

text: Jämi, 31. tammikuuta


title: Hiihdon Suomen-mestaruuskilpailut 2015

text: Jämi, 1. helmikuuta


title: Hiihdon Suomen-mestaruuskilpailut 2015

text: Ruka, 29. maaliskuuta


title: Hiihdon Suomen-mestaruuskilpailut 2015

text: Ruka, 27. maaliskuuta


title: Hiihdon Suomen-mestaruuskilpailut 2015

text: Ruka, 28. maaliskuuta


title: Katy Perry: Part of Me

text: Katy Perry: Part of Me (mainostettiin nimellä Katy Perry: Part of Me 3D) on vuonna 2012 ensi-iltansa saanut 3D omaelämänkerrallinen dokumentti yhdysvaltalaislaulaja Katy Perrystä. Sen ohjasivat Dan Cutforth sekä Jane Lipsitz ja se julkaistiin Yhdysvalloissa, Kanadassa, Isossa-Britanniassa ja Irlannissa 5. heinäkuuta 2012. Elokuva sai pääosin positiivisen vastaanoton kriitikoilta, Rotten Tomatoesin kokoomien 85 arvostelun keskiarvon ollessa 78/100 sekä Metacriticin 24 arvostelun keskiarvon ollessa 57/100. Ensi-iltaviikonloppunaan elokuva keräsi Yhdysvaltain ja Kanadan yhteensä 2 730 elokuvateatterissa 7 138 266 dollarin lipputulot.


title: Muskottikasvit

text: Muskottikasvit ("Myristicaceae") on koppisiemenisten Magnoliales-lahkoon kuuluva kasviheimo, jossa on puolisentuhatta lajia.


title: Muskottikasvit

text: Muskottikasvit ovat puita, joiden oksat ovat valekiehkuroina. Kasvissa on punaista nestettä, päätesilmu on punertava ja pitkä. Lehdet ovat kahdessa rivissä, ja niiden ruodit ovat usein lyhyitä ja lavat ehytlaitaisia sekä usein alta harmahtavia. Usein lehtilapa on pahoin hyönteisten vahingoittama, kuivana hauras, ja suonitus on huomaamaton. Kasvit ovat kaksikotisia. Melko pienissä kukissa on yhteenkasvanut, kolmilehtinen kehä, yhteenkasvanut hetiö tai yksi ainoa emilehti. Hedelmä on yksisiemeninen, tavallisesti avautuva ja usein melko kookas. Siemenessä on kirjava endospermi ja vaippa (arillus).


title: Muskottikasvit

text: Aineenvaihdunta tuottaa eräitä flavonoideja, flavoneja, asetogeniineja ja eräitä alkaloideja. Soluissa on oksalaattikiteitä. Karvat ovat haaraisia, tähtimäisiä tai T:n muotoisia. Lehdet ovat harvoin kierteisesti. Kukat ovat säteittäisiä, pohjus on pieni. Kehälehtiä on 2–5, tavallisesti kolme yhtenä kiehkurana, yhteenkasvaneita. Hedekukissa on kiehkuroittain, harvemmin kierteisesti 2–40 hedettä, jotka yleensä ovat yhteenkasvaneita; emin jäänne, pistillodi, puuttuu. Emikukissa ei ole joutoheteitä; emissä on vartalo ja kaksiliuskainen tai kilpimäinen luotti, sikiäimessä yksi ainoa kaksikalvoinen siemenaihe. Hedelmä on tuppilo, harvoin avautumaton. Siemen on kookas ja siinä on siemenvaippa eli arillus (vrt. muskottikukka).


title: Muskottikasvit

text: Muskottikasvit ovat levinneet tropiikkiin. Afrikan mantereella on vain muutama laji.


title: Muskottikasvit

text: Muskottikasveihin kuuluu 20 sukua ja 475 lajia. Runsaslajisimmat suvut ovat muskottipuut ("Myristica", 175 lajia), "Horsfieldia" (100 lajia), "Knema" (95 lajia) ja virolat (Virola, 60 lajia).


title: Blue and Gray

text: Blue and Gray on country rock-yhtye Pocon 15. albumi vuodelta 1981.


title: HMCS Algoma

text: HMCS Algoma (viirinumero K127) oli Kanadan kuninkaallisen laivaston Flower-luokan korvetti toisessa maailmansodassa. Alus otettiin palvelukseen 11. heinäkuuta 1941 ja se palveli Atlantilla suojaten saattueita. Sodan päätyttyä alus poistettiin palveluksesta 6. heinäkuuta 1945 ja se myytiin Venezuelan laivastolle.


title: HMCS Algoma

text: Alus tilattiin 1. helmikuuta 1940 Port Arthur Shipbuilding Companylta Port Arthurista Ontariosta. Sen köli laskettiin 18. kesäkuuta 1940 ja alus laskettiin vesille 17. joulukuuta. Se otettiin valmistuttuaan palvelukseen Montrealissa 11. heinäkuuta 1941.


title: HMCS Algoma

text: Alus saapui 18. heinäkuuta Halifaxiin. Se suojasi ensimmäisen saattueensa Islantiin syyskuussa ja alus oli sen jälkeen saattuetehtävissä aina toukokuuhun 1942. Tuona aikana se osallistui kahteen merkittävään saattuetaisteluun suojatessaan saattueita ONS67 helmikuussa ja ONS92 toukokuussa 1942. Heinäkuussa oltuaan kuusi viikkoa telakalla Liverpoolissa alus liitettiin WLEF:iin. Lokakuussa aluksen tehtäviin liitettiin Pohjois-Afrikan maihinnousuun liittyvien saattueiden suojaaminen ja se lähti Britteinsaarilta suojaten saattuetta SC107, joka menetti matkalla sukellusvenehyökkäyksissä viisitoista alusta.


title: HMCS Algoma

text: Alus kuului Britannian kuninkaallisen laivaston alaisuuteen muutaman kuukauden suojaten saattueita Britteinsaarilta Välimerelle. Helmikuussa 1943 alus oli Algeriassa Bonessa, mistä se palasi huhtikuussa Britteinsaarten kautta St. Johnsiin. Alus oli liitettynä hetken läntiseen tukiosastoon, joka lakkautettiin toukokuussa. Kesäkuussa alus liitettiin Quebecin saattajaosastoon. Alus suojasi Quebecin ja Labradorin välisiä saattueita marraskuun puoliväliin, jolloin se siirrettiin Kanadan saattajaryhmä 4:ään yhtä Britteinsaarten matkaa varten. Alus palasi Liverpooliin joulukuun lopulla ja se siirrettiin telakalle modernisoitavaksi, mistä se palasi palvelukseen huhtikuussa 1944 varustettuna pidennetyllä keulalla.


title: HMCS Algoma

text: Toukokuussa alus liitettiin Kanadan saattajaryhmä 5:een ja se saapui 1. kesäkuuta Bermudalle koulutettavaksi. Alus palasi St Johnsiin 27. kesäkuuta, minkä jälkeen se teki kolme matkaa Britteinsaarille ennen siirtoaan Plymouthin alaiseen saattajaryhmä 41:een syyskuussa. Alus oli saattue- ja partiointitehtävissä Kanaalissa toukokuun loppuun vuonna 1945, jolloin se aloitti paluumatkan Kanadaan.


title: HMCS Algoma

text: Alus poistettiin palveluksesta 6. heinäkuuta ja se siirrettiin romutettavaksi Sydneyyn. Alus myytiin 1946 Venezuelalle, joka liitti sen laivastoonsa nimellä "ARV Constitucion". Alus poistettiin alusluettelosta vasta vuonna 1962.


title: HMCS Algoma

text: Aluksenpäällikköinä olivat:


title: Brive-la-Gaillarde

text: Brive-la-Gaillarde [bʁiv la ɡajaʁd], usein pelkkä Brive, on Ranskan kunta Limousinin hallintoalueen Corrèzen departementissa ja sen suurin kaupunki, asukasluvultaan noin 47 500. Departementin prefektuuri sijaitsee kuitenkin Tullessa. Brive on Limousinin alueen toiseksi väkirikkain kaupunki Limogesin jälkeen.


title: Brive-la-Gaillarde

text: Ranskan keskiylängön länsireunalla sijaitseva Brive alkoi kasvaa 400-luvulla Saint-Martin-l'Espagnol -kirkon ympärille. 1100-luvulla kaupungin ympärille rakennettiin muuri ja satavuotisen sodan aikana 1300–1400-luvulla toinenkin, mutta muurit ovat saaneet tehdä tilaa kehäbulevardeille. Keskiajalta periytyvä vanha kaupunki on nyt tärkeä kauppakeskus monine liikkeineen ja kahviloineen. Siellä sijaitsevat myös kaupungintalo, poliisiasema ja Labenche-museo.


title: Brive-la-Gaillarde

text: Toisessa maailmansodassa Brive-la-Gaillarde oli Ranskan vastarintaliikkeen alueellinen keskuspaikka.


title: Brive-la-Gaillarde

text: Kaupunki tunnetaan Ranskassa Georges Brassensin suositusta laulusta ”Au marché de Brive-la-Gaillarde”.


title: Brive-la-Gaillarde

text: Brive-la-Gaillardesta on rautatieyhteydet Limogesiin, Périgueux’hön, Bordeaux’hon, Clermont-Ferrandiin ja Toulouseen. A20-moottoritie kulkee Briven kautta Limogesista Toulouseen ja tie A89 Bordeaux’hon.


title: Brive-la-Gaillarde

text: Noin 13 kilometriä Brivestä etelään sijaitsee Brive–Souillacin lentokenttä, viralliselta nimeltään "Aéroport de Brive – Vallée de la Dordogne". Sieltä on ympäri vuoden lentoja Pariisin Orlyyn ja London City Airport -kentälle Lontooseen.


title: Degeneriaceae

text: Degeneriaceae on pieni kasviheimo koppisiemenisten Magnoliales-lahkossa, johon kuuluvat myös muun muassa muskottikasvit (Myristicaceae), Himantandraceae, Eupomatiaceae ja annoonakasvit (Annonaceae). "Degeneria" on heimon ainoa suku.


title: Degeneriaceae

text: Suvun kaksi lajia ovat puuvartiskasveja, joiden lehdet ovat kierteisesti, ehyitä ja korvakkeettomia. Kukat ovat kookkaita, sijaitsevat lehtihangoissa, ja niissä on kolme verholehteä, paljon terälehtiä kiehkuroina, paljon heteitä ja yksi emilehti, jossa on pidentynyt luottiharjanne. Siitepölyhiukkanen on veneen muotoinen. Siemenaiheita on sikiäimessä paljon. Hedelmä on tuppilo.


title: Degeneriaceae

text: Suvun kaksi lajia kasvaa Fidžin saariryhmään kuuluvalla Viti Levun saarella.


title: Degeneriaceae

text: Läheisin sukulaisheimo on Himantandraceae.


title: Degeneriaceae

text: Sukuun kuuluvat kaksi lajia ovat:


title: Sven Vigelius

text: Sven Vigelius eli "Sveno Laurentii, Vestmannus" (noin 1600 Köping, Västmanland, Ruotsi – 1653 Pietarsaaren pitäjä) oli suomalainen kirkkoherra, Turun akatemian professori ja rehtori.


title: Sven Vigelius

text: Vigeliuksen vanhemmat olivat ruotsalaisen Köpingin kirkkoherra Lars (Laurentius Algothi, k. 1617) ja hänen ensimmäinen puolisonsa Anna Larsdotter. Hän pääsi ylioppilaaksi Uppsalassa 1618 ja valmistui filosofian maisteriksi Uppsalan yliopistosta 1625. Hän opiskeli myös Greifswaldin ja Rostockin yliopistoissa.


title: Sven Vigelius

text: Vigelius oli Nyköpingin koulun vt. rehtorina 1626, Tallinnan koulun rehtorina ja Tallinnan varasuperintendenttinä vuodesta 1627 sekä Turun lukion 1. teologian lehtorina 1633–1640 ja samalla Turun tuomiokapitulin jäsenenä 1633–1650 ja palkkapitäjänsä Sauvon kirkkoherrana 1633–1652. Vigelius toimi 1640 perustetun Turun akatemian toisena teologian professorina 1640–1652 ja oli akatemian rehtorina 1642–1643. Hänet oli valittu sijaisrehtoriksi Knut Kurckille, mutta koska Kurck ei lopulta tullut Turkuun Vigelius nimitettiin hänen tilalleen rehtoriksi. Viimeksi Vigelius toimi Pietarsaaren pitäjän kirkkoherrana vuodesta 1650 alkaen (hän astui tähän virkaan 1652). Vigelius oli myös lääninrovasti ja hän oli pappissäädyn valtiopäivämiehenä 1635, 1642 ja 1649. Vigelius kuoli tapaturmaisesti Pietarsaaren pitäjässä vuonna 1653.


title: Sven Vigelius

text: Vigelius julkaisi painettuina latinankielisinä teksteinä neljä kutsua Turun akatemian puhetilaisuuksiin, kaksi hääonnittelurunoa ja yhden akateemisen onnittelurunon.


title: Sven Vigelius

text: Vigelius oli naimisissa kaksi kertaa, ensin Anna Pettersdotter Niurenian kanssa ja sitten vuodesta 1628 piispa Isak Rothoviuksen tyttären Elisabet Isaksdotter Rothovian kanssa.


title: Jinot

text: Jinot ovat virallisesti tunnustettu etninen ryhmä Kiinassa. Määrällisesti he lukeutuvat maan pienimpiin vähemmistöihin ja heitä oli vuoden 2000 väestönlaskennan mukaan yhteensä 20 899. Suurin osa heistä asuu Jinghongin piirikuntatason kaupungissa Xishuangbannan autonomisessa prefektuurissa Yunnanin maakunnassa hieman Laosin vastaisesta rajasta pohjoiseen. Jinon kieli on sukua yille ja burmalle.


title: Jinot

text: Jinojen ja heidän dai-naapuriensa suullisen perinteen mukaan heidän edeltäjänsä muuttivat nykyisille alueilleen vuosisatoja sitten. He olivat ensin taiden alaisuudessa ja han-kiinalaisten valta alkoi ulottua alueelle 1300-luvulla. Kiinalaisissa lähteissä jinot mainitaan ensimmäisen kerran 1700-luvulla. Heitä pidettiin alun perin pelkästään daiden alaryhmänä. Jinot saivatkin virallisen vähemmistön aseman vasta vuonna 1979.


title: Jinot

text: Jinot ovat rakentaneet asumuksensa tavallisesti vuorten rinteille. Talot on rakennettu perinteisesti bambusta. Varallisuuden sittemmin lisäännyttyä on rakennettu myös joitakin tiilitaloja. Useisiin jinojen kyliin on tullut myös sähkö. Tavallisessa kylässä on kolmestakymmenestä sataan perhettä. Jinot viljelevät maata ja tuottavat esimerkiksi riisiä, maissia, banaaneja ja puuvillaa. Jinojen viljelemä teelajike "Pu’er" on suosittu ympäri Kiinaa. Viljelyn ohella harjoitetaan metsästystä ja keräilyä. Jinot harjoittavat edelleen perinteistä animistista uskontoaan.


title: Vincennes

text: Vincennes [vɛ̃sɛn] on Ranskan kunta Pariisin itäpuolen esikaupunkivyöhykkeellä noin 6,5 kilometriä Pariisin keskustasta itään. Se kuuluu Île-de-Francen hallintoalueen Val-de-Marnen departementtiin. Vajaan kahden neliökilometrin alueella asuu lähes 50 000 ihmistä, mikä tekee Vincennesistä Ranskan toiseksi tiheimmin asutun kunnan Levallois-Perret’n jälkeen.


title: Vincennes

text: Vincennesin naapurikunnat ovat etelässä ja lounaassa Pariisi, lännessä Saint-Mandé, pohjoisessa Montreuil ja idässä Fontenay-sous-Bois.


title: Vincennes

text: Vincennesin linnassa oli 1700-luvulla vankila, jonka asukkeja olivat muun muassa markiisi de Sade ja Rautanaamio. Vincennesin eteläpuolella on suuri Bois de Vincennes -puisto, joka nykyisin kuuluu Pariisiin.


title: Vincennes

text: Vincennesiin kulkee Pariisin metrolinja 1, jonka lähimmät metroasemat ovat Bérault ja Château de Vincennes.


title: Martigues

text: Martigues on Ranskan kunta Marseillen luoteispuolella Välimeren rannalla. 46 500 asukkaan kaupunki kuuluu Provence-Alpes-Côte d’Azurin hallintoalueen Bouches-du-Rhônen departementtiin.


title: Martigues

text: Martiguesin halki kulkee Caronten kanava Välimerestä suureen Étang de Berre -laguuniin. Kaupunkia kutsutaankin Provencen Venetsiaksi.


title: Martigues

text: Martiguesin naapurikunnat ovat idässä Châteauneuf-les-Martigues, kaakossa Sausset-les-Pins, lännessä Port-de-Bouc ja koillisessa Saint-Mitre-les-Remparts. Kaupungin läpi kulkee Marseillen ja Miramas’n välinen rautatie.


title: Martigues

text: Martiguesin perusti vuonna 1232 Barcelonan kreivi Ramón Berenguer IV ilmeisesti entisen roomalaisen sotilasleirin paikalle.


title: Martigues

text: Kaupungin jalkapalloseura on FC Martigues.


title: Ferrari SF15-T

text: Ferrari SF15-T on italialaisen Formula 1 -talli Scuderia Ferrarin käyttämä auto kaudella 2015. Autoa ajavat Red Bullilta Ferrarille vaihtanut saksalainen nelinkertainen maailmanmestari Sebastian Vettel ja suomalainen Kimi Räikkönen.


title: Ferrari SF15-T

text: Kaudella 2014 Ferrari ei voittanut yhtäkään kilpailua ensimmäistä kertaa sitten kauden 1993. Ennen kautta 2015 Ferrari kävi läpi merkittäviä henkilöstömuutoksia. Syyskuussa 2014 tallin pitkäaikainen pääjohtaja Luca di Montezemolo jätti tallin ja hänen tilalleen tuli Fiatin toimitusjohtaja Sergio Marchionne. Kauden jälkeen Ferrari vaihtoi tallipäällikkönsä Marco Mattiaccista tallin sponsorin Philip Morrisin riveistä tulleeseen Maurizio Arrivabeneen. Lisäksi tallissa viisi vuotta ajanut Fernando Alonso siirtyi McLaren-talliin. Uudeksi kuljettajaksi saapui pitkäaikainen Red Bull -kuljettaja ja nelinkertainen maailmanmestari Sebastian Vettel.


title: Ferrari SF15-T

text: SF15-T julkistettiin Ferrarin internet-sivuilla 30. tammikuuta 2015. Talli varoitti asettamasta liian kovia odotuksia alavireisesti menneen edelliskauden sekä organisaatiomuutosten jälkeen. Ensimmäisissä testeissä Jerezissä SF15-T oli kuitenkin nopein auto kolmena päivänä neljästä. Kimi Räikkösen mukaan parannuksia on onnistuttu tekemään niillä alueilla, joissa edelliskaudella oli ongelmia. Barcelonassa ajetuissa testeissä Mercedes osoittautui jälleen ylivoimaisen nopeaksi, mutta Ferrari katsoi olevansa hyvissä asemissa taistelussa Red Bullia vastaan. 12 testipäivän aikana talli ajoi uudella autolla kaiken kaikkiaan 5 400 kilometriä.


title: Ferrari SF15-T

text:
Kauden ensimmäinen kisaviikonloppu Australiassa sujui tallilta melko hyvin. Perjantain vapaissa harjoituksissa autoissa ei ilmennyt ongelmia ja autot olivat toiseksi nopeimpia Mercedesten jälkeen. Aika-ajoissa Vettel sijoittui neljänneksi ja Räikkönen viidenneksi molempien jäädessä Lewis Hamiltonin paaluajasta yli sekunnin. Kilpailussa Räikkönen joutui keskeyttämään, kun hänen autonsa takarengasta ei saatu kunnolla kiinni varikkopysähdyksellä. Vettel sen sijaan ajoi kolmanneksi saaden ensimmäisen palkintokorokesijoituksensa Ferrarilla.
Malesian GP:n sateisissa aika-ajoissa Vettel ajoi toiseen ruutuun Mercedes-kuljettajien väliin. Vettel jäi paaluajasta seitsemän sekunnin sadasosan päähän. Räikkönen jäi 11:nteen ruutuun ajoitettuaan radalle tulonsa huonosti toisessa aika-ajo-osiossa. Kilpailussa osoittautui, että Malesian kuumat olosuhteet sopivat paremmin Ferrarille kuin Mercedekselle. Vettel ajoi kilpailun läpi kahdella varikkopysähdyksellä Mercedesten pysähtyessä kolmesti, sillä Vettel pystyi Ferrarillaan hallitsemaan renkaiden kulumista tehokkaammin. Osakilpailuvoitto oli tallin ensimmäinen sitten Espanjan GP:n 2013. Räikkönen onnistui nousemaan kilpailussa neljänneksi.


title: Saint-Ouen (Seine-Saint-Denis)

text: Saint-Ouen [sɛ̃t‿wɛ̃] on Ranskan kunta Pariisin pohjoispuolen esikaupunkialueella. 47 500 asukkaan kaupunki kuuluu Seine-Saint-Denis’n departementtiin Île-de-Francen hallintoalueella.


title: Saint-Ouen (Seine-Saint-Denis)

text: Saint-Ouenissa sijaitsee kaksi Pariisin metrolinjan 13 asemaa, "Garibaldi" ja "Mairie de Saint-Ouen". Sinne kulkee myös RER-junalinja C.


title: Saint-Ouen (Seine-Saint-Denis)

text: Saint-Ouen tunnetaan suuresta kirpputorialueestaan, jossa myydään antiikkia ja vanhoja huonekaluja joka lauantai, sunnuntai ja maanantai. Kirpputorialue on aivan kunnan etelärajalla, ja lähin metroasema on Pariisin puolella sijaitseva metrolinjan 4 pääteasema "Porte de Clignancourt".


title: Saint-Ouen (Seine-Saint-Denis)

text: Pariisin lisäksi Saint-Ouenin muut naapurikaupungit ovat Saint-Denis ja Clichy.


title: Kasper Muttonen

text: Kasper Muttonen (s. 5. kesäkuuta 1979 Lappeenranta) on helsinkiläinen kuvanveistäjä ja kuvataiteilija. Muttonen on valmistunut Kuvataideakatemiasta vuonna 2003. Taideopintojen lisäksi Muttonen on opiskellut arkkitehtuuria Teknillisessä korkeakoulussa.


title: Kasper Muttonen

text: Muttosen taiteen punainen lanka on arkkitehtuurin ja kuvataiteen yhteyden ja vuorovaikutuksien tutkimisessa. Hänen teoksilleen on ominaista geometrinen kolmiulotteisuus, jossa tasot, aukot, pinnat ja värit luovat taidehistorian sekoittumista arkkitehtonisiin mielikuviin. Värillisten tilojen kontrasti valettuun betoniin ja rautakauppamateriaaleihin tuo teoksiin dualismia. Taiteellisessa prosessissa unelma rakentamisesta ja rakennetun tilan merkityksistä liukuu kuvataiteen maailmaan. Lähivuosien teemat ovat liittyneet ilmastonmuutoksen ja arkkitehtuurin yhteyden tutkimiseen.


title: Kasper Muttonen

text: Vuonna 2014 Muttonen toteutti ”Lapinlahden Lähde” -puu-installaation Lapinlahden sairaalan alueella. Hän on toiminut alueen aktiivina siitä lähtien.


title: Kasper Muttonen

text: Muttonen on pitänyt säännöllisesti näyttelyitä Suomessa sekä ulkomailla kuten Berliini ja Freiburg, Saksa, Basel. Sveitsi, Bergen, Norja, Gislaved, Ruotsi ja New York, USA.


title: Kasper Muttonen

text: Residenssityöskentely: Suomen Rooma-instituutin Villa Lanten residenssitaiteilija sekä Suomen Kulttuurirahaston residenssi Schloss Wiepersdorf 2015, Pariisin taiteilijakaupunki Cité des Art 2013-2014 ja 2009 sekä Ateljeesäätiö Iaab Basel ja Freiburg 2013.


title: Kasper Muttonen

text: Muttonen on Suomen Kuvanveistäjäliiton jäsen ja on vuodesta 2009 ollut helsinkiläisen taiteilijalähtöisen Galleria Huudon hallituksen jäsen ja kantavia voimia. Hänen teoksiaan on muun muassa Saastamoisen säätiön taidekokoelmassa taidemuseo Emmassa, Wihurin säätiön taidekokoelmassa Rovaniemen taidemuseossa, Suomen Valtion kokoelmissa ja eri yksityisissä kokoelmissa kuten Seppo Fränti, Carl Gustaf Ehrnrooth ja Mauri Niemi.


title: Petrus Bergius

text: Petter (Petrus) Bergius eli "Petrus Andreæ, Sudermannus" (19. tammikuuta 1612 Husby, Södermanland, Ruotsi – 1691 Taivassalo) oli suomalainen kirkkoherra, Turun akatemian professori ja rehtori.


title: Petrus Bergius

text: Bergiuksen vanhemmat olivat Husbyn pitäjän Bergan kylässä asunut peltomies, seppä, puuseppä ja sorvari Anders Mattsson ja B rita Eriksdotter. Hän kävi Turun katedraalikoulua, Nyköpingin koulua sekä Strängnäsin ja Turun lukioita päästen ylioppilaaksi Turussa 1640. Bergius valmistui filosofian maisteriksi Turun akatemiasta 1647 ja hänet vihittiin papiksi Turun hiippakunnassa 1653.


title: Petrus Bergius

text: Bergius oli Uusmaalaisen osakunnan inspehtorina vuodesta 1655 mutta ei enää 1665 sekä Tukholman ja Södermanlandin maakunnan inspehtorina 1665 ja filosofisen tiedekunnan promoottorina 1664. Hän toimi Turun akatemian toisena filosofian apulaisena vuodesta 1649, kreikan ja heprean kielten professorina 1652–1671 (sai virkavahvistuskirjan 1654) sekä akatemian rehtorina kahteen otteeseen 1659–1660 ja 1669–1670. Bergius oli samalla Turun tuomiokapitulin jäsenenä 1657–1671 ja toimi palkkapitäjänsä Liedon kirkkoherrana 1660–1662 ja Piikkiön kirkkoherrana 1669–1671. Hänestä tuli lääninrovasti 1666 ja viimeksi Bergius oli Taivassalon kirkkoherrana vuodesta 1671 alkaen.


title: Petrus Bergius

text: Bergius oli vuonna 1665 vastaajana oikeusjutussa joka sai alkunsa kun hän oli syyttänyt Turun akatemian rehtoria Axel Kempeä sekä professoreita Abraham Thauvonius ja Andreas Thuronius juopottelusta, virkatehtävien laiminlyönnistä ja Thauvoniusta erikseen jalkavaimojen pitämisestä. Juttu päättyi lopulta Bergiuksen anteeksipyyntöön jonka jälkeen konsistori poltti jutun asiakirjat asianosaisten ollessa läsnä.


title: Petrus Bergius

text: Bergius oli naimisissa kaksi kertaa, ensin Elin Henriksdotter Carstenin (k. 1652) kanssa ja sitten 1654–1688 Margareta Johansdotter Walsteniuksen (k. 1688) kanssa.


title: Suomen euroviisukarsinta 2004

text: Suomen euroviisukarsinta 2004 oli kilpailu, jossa valittiin Suomen edustaja vuoden 2004 Eurovision laulukilpailuun. Kilpailu pidetiin kutsukilpailun ja avoimen sävellyskilpailun yhdistelmänä, kilpailuun saatiin 351 kappaletta, joista 20 valittiin televisioitaviin alkukarsintoihin. Alkukarsinnat pidettiin perjantaina ja lauantaina 16. ja 17. tammikuuta ja molemmaista valittiin puhelinäänestyksellä kuusi finaaliin.


title: Suomen euroviisukarsinta 2004

text: Finaali pidettiin Tampere-talossa lauantaina 24. tammikuuta ja televisioitiin suorana YLE TV2:ssa kello 19.30–21.50 ja 22.05–22.35. Ensimmäisellä kierroksella alueraadit äänestivät kappaleista kuusi parasta toiselle kierrokselle. Toisella kierroksella voittajan valitsivat puhelinäänestäjät.


title: Superior

text: Superior voi tarkoittaa seuraavia:


title: Tanja Matikainen

text: Tanja Matikainen (s. 1974) on Janakkalan kunnanjohtaja. Janakkalan kunnanvaltuuston valitessa johtajan vuonna 2013 hän sai suljetussa lippuäänestyksessä 26 ääntä. Vuosina 2010–2014 hän oli Sulkavan kunnanjohtajana. Ennen sitä hän työskenteli tutkijana Vaasan yliopistossa. Tammikuun lopussa 2014 hän väitteli oikeustieteiden tohtoriksi Helsingin yliopistossa. Väitöskirjassaan hän esittää perustuslakiin rahoitusperiaatetta koskevaa täydennystä. Matikainen tunnetaan kuntauudistuksen kriitikkona ja kuntien itsehallinnollisen aseman puolustajana


title: Irma Agiashvili

text: Irma Agiashvili (s. 1984) on inkerinsuomalais-georgialainen muusikko ja laulaja-lauluntekijä. Hänen omakustanteinen esikoisalbuminsa "Sing The Unspoken" ilmestyi 19. huhtikuuta 2013. Irma Agiashvilin toinen pitkäsoitto "Behind Space" julkaistiin 15. huhtikuuta 2016. Molempien albumien kappaleet ovat Agiashvilin säveltämiä ja sanoittamia ja Johnny Lee Michaelsin tuottamia.


title: Irma Agiashvili

text: Irma Agiashvili syntyi Petroskoissa inkerinsuomalais-georgialaiseen perheeseen. Hän vietti lapsuutensa osin Petroskoissa ja osin Kutaisissa Georgiassa, kunnes perhe muutti Suomeen vuonna 1993. Lapsuus- ja nuoruusvuosien ajan Agiashvili kävi pianotunneilla ja harrasti toisinaan myös rumpujen soittoa. Myöhemmin lukioiässä hän opetteli itsenäisesti soittamaan kitaraa ja päätyi säveltämään musiikkikappaleita kirjoittamiinsa lyriikoihin.


title: Irma Agiashvili

text: Irma Agiashvili esiintyi ensimmäisen kerran yleisön edessä elokuussa 2008 Helsingin Liberté-klubilla julkaistuaan kaksi kuukautta aiemmin MySpace internet-yhteisösivustolla ensimmäisen demonauhansa. Sen jälkeen hän keikkaili aktiivisesti viiden vuoden ajan yksin akustisen kitaransa säestämänä pääkaupunkiseudulla ja erityisesti Helsingin klubeilla.


title: Irma Agiashvili

text: Kesällä 2011 Agiashvili aloitti ensimmäisen albuminsa työstämisen yhdessä tuottajaystävänsä Johnny Lee Michaelsin kanssa. Aiemmin vain kitaran säestyksellä esitetyt kappaleet sovitettiin isommalle kokoonpanolle. Levyllä soittavat Agiashvilin (elektroakustinen kitara) lisäksi Michaels (sähkökitarat, klassinen kitara, basso, koskettimet, rummut ja perkussiot), Juho Martikainen (kontrabasso), Antero Priha (trumpetti) sekä Jukka Paajanen (sähkökitara). Lisäksi albumilla soi joitakin ohjelmoituja instrumentteja. Levy äänitettiin Helsingissä Studio Bulevardilla vuonna 2012, ja Svante Forsbäck masteroi sen Chartmakersilla vuonna 2013. Levyn julkaisun yhteydessä Agiashvili keikkaili paitsi soolona, niin myös yhdessä Johnny Lee Michaelsin, rumpali Santeri Saksalan, pianisti Karl Sinkkosen ja basisti Jarkko Toivasen kanssa.


title: Irma Agiashvili

text: Talvella 2015 Irma aloitti toisen albuminsa "Behind Space" työstämisen yhdessä muusikoiden Santeri Saksalan (rummut), Harri Taittosen (koskettimet), Roxsy Surowiakin (basso) ja Johnny Lee Michaelsin (sähkökitarat) kanssa. Levy äänitettiin E-Studiolla (äänittäjänä Jyri Riikonen) ja Johnny Lee Michaelsin kotistudiolla. Äänitteen miksasi Michaels ja masteroi Svante Forsbäck. "Behind Space" julkaistiin 15. huhtikuuta 2016. Agiashvili on keikkaillut uuden julkaisunsa tiimoilta äänityskokoonpanollaan, joskin Taittosta on tuurannut kosketinsoittaja Jenny Lahtinen.


title: Irma Agiashvili

text: Albumit eivät ole toistaiseksi yltäneet myynneillään Suomen viralliselle listalle asti, mutta ovat molemmat saaneet ilmestyessään kiitosta kriitikoilta. Debyyttialbumin toinen singlejulkaisu "Run" pääsi Radio Suomen soittolistalle nousten aseman kolmanneksi soitetuimmaksi kappaleeksi. Molempien levyjen kappaleita on soitettu satunnaisesti myös muilla radiokanavilla, muun muassa Ylen ja Radio Helsingin taajuuksilla.


title: Nils Tunander

text: Nils Tunander eli "Nicolaus Jonæ, Ostrogotus" (noin 1625 Västervik, Småland, Ruotsi – 24. helmikuuta 1679 Turku) oli suomalainen kirkkoherra, Turun akatemian professori ja rehtori.


title: Nils Tunander

text: Tunanderin vanhemmat olivat Västervikin koulun rehtori Jonas (Jonas Nicolai) ja Ingeborg Pehrsdotter. Hän pääsi ylioppilaaksi Uppsalassa 1648. Tunander teki ulkomaanmatkan Saksaan, Ranskaan ja Italiaan vuonna 1658. Hän opiskeli Strassburgissa 1658, Heidelbergissä 1659 ja Tübingenissa 1660. Tunander tutustui Saksassa ollessaan saksalaisen pietismin oppi-isään Philipp Jakob Speneriin ja sai tältä vaikutteita.


title: Nils Tunander

text: Tunander oli Uusmaalaisen osakunnan inspehtorina 1668–1679. Hän toimi Turun akatemian kolmantena teologian professorina vuodesta 1667 astuen virkaan vuonna 1668 ja oli samalla palkkapitäjänsä Liedon kirkkoherrana vuodesta 1668 ja Turun tuomiokapitulin jäsenenä. Tunander oli akatemian rehtorina 1672–1673.


title: Nils Tunander

text: Tunanderin aikana akatemian teologian opetus ja tutkimus alkoi siirtyä pois dogmatismista raamatullis-käytännölliseen suuntaan. Tunander julkaisi painettuna Halikon kirkossa vuonna 1670 pitämänsä ruumissaarnan ja yhteensä viisi hautajaisrunoa.


title: Alfortville

text: Alfortville ([alfɔʁvil], ) on Ranskan kunta Pariisin eteläisellä esikaupunkialueella. Noin 44 500 asukkaan kaupunki kuuluu Val-de-Marnen departementtiin Île-de-Francen hallintoalueella ja sijaitsee noin 7,5 kilometriä Pariisin keskustasta eteläkaakkoon.


title: Alfortville

text: Seinejoen oikealla rannalla sijaitseva Alfortville muodostettiin vuonna 1885 osasta itäisen naapurikunnan Maisons-Alfortin aluetta. Alfortvillen muut naapurikunnat ovat kaakossa Créteil, etelässä Choisy-le-Roi, lännessä Vitry-sur-Seine, luoteessa Ivry-sur-Seine ja pohjoisessa Charenton-le-Pont. Alfortville kuuluu vuonna 2001 luotuun taajamakuntaan "Communauté d'agglomération Plaine Centrale du Val de Marne" (CAC).


title: Alfortville

text: Alfortvilleen kulkee RER-juna D (asemat "Maisons-Alfort – Alfortville" ja "Le Vert de Maisons") sekä Pariisin metrolinja 8 (asema "École vétérinaire de Maisons Alfort").


title: Alfortville

text: Alfortvillessa asuu suuri armenialaisten maahanmuuttajien yhteisö.


title: Anders Petraeus

text: Anders Petraeus eli "Andreas Æschilli, Aboensis" (noin 1630 – 7. elokuuta 1694 Naantali) oli suomalainen kirkkoherra, Turun akatemian professori ja rehtori.


title: Anders Petraeus

text: Petraeuksen vanhemmat olivat Turun piispa Eskil Petraeus ja hänen ensimmäinen puolisonsa. Hän pääsi ylioppilaaksi Turussa 1646 ja valmistui filosofian maisteriksi 1656.


title: Anders Petraeus

text: Petraeus oli Ylä- ja Ala-Satakunnan maakuntien inspehtorina 1665 ja Boreaalisen osakunnan inspehtorina 1685 sekä filosofisen tiedekunnan promoottorina 1677. Hän toimi Turun tuomiokapitulin notaarina vuodesta 1653, Turun akatemian ensimmäisenä filosofian apulaisena ja akatemian sihteerinä (notaarina) vuodesta 1656 sekä kirjastonhoitajana vuodesta 1659. Hän oli Turun akatemian fysiikan professorina vuodesta 1665, kolmantena teologian professorina vuodesta 1682 sekä toisena teologian professorina vuodesta 1687 aina eroonsa saakka vuonna 1692. Petraeus oli samalla Turun tuomiokapitulin jäsenenä 1663–1692 ja palkkapitäjiensä Naantalin ja Raision kirkkoherrana 1676–1694 (hän oli toiminut vt. kirkkoherrana jo vuodesta 1674 alkaen). Petraeus oli Turun akatemian rehtorina 1674–1675. Viimeksi hän oli Kokkolan kirkkoherrana vuodesta 1693, mutta hän ehti kuolla ennen virkaan astumistaan.


title: Anders Petraeus

text: Petraeus julkaisi painettuna neljä akateemista onnittelurunoa, seitsemän hautajais- ja jäähyväisrunoa, yhden hääonnittelurunon ja Turun akatemian ohjelman vuonna 1674. Hänet tunnettiin ärtyisänä ja riidanhaluisena henkilönä ja hän oli huonoissa väleissä muun muassa piispa Johannes Gezelius vanhemman kanssa, joka koetti saada Petraeusta erotetuksi virastaan. Vaikka Petraeus laiminlöikin useaan otteeseen virkatehtäviensä hoitoa, hän pystyi sukulaisuussuhteidensa ja syntyperänsä ansiosta sekä vaikutusvaltaisen suojelijansa professori Enevaldus Svenoniuksen tuella säilyttämään asemansa aina vuoteen 1692 saakka, jolloin hän joutui eroamaan teologian professorin virasta.


title: Anders Petraeus

text: Petraeus oli naimisissa vuodesta 1658 Naantalin kirkkoherran, professori Martin Stodiuksen tyttären Elisabet Mårtensdotter Stodiuksen kanssa.


title: Dhamar (maakunta)

text: Dhamarin maakunta ( , Ḏamār) on Jemenin maakunta. Sen pinta-ala on noin 7 600 neliökilometriä ja asukasluku noin 1 649 400. Maakunnan hallinnollinen keskus on Dhamar.


title: Dhamar (maakunta)

text: Ensimmäinen varma maininta Dhamarista on 1200-luvun alusta. Se oli pitkään zaidilaisuuden keskus. Dhamarin maakunta on perustettu vuonna 1973 jakamalla Ridan maakunta Dhamariksi ja Al Baydaksi.


title: Dhamar (maakunta)

text: Maakunta on pääasiassa vuoristoista ylänköaluetta. Alueen laaksot soveltuvat maanviljelyyn, ja tärkeimmät viljelytuotteet ovat ravintokasvit. Dhamarissa myös kaivetaan hopeaa ja mineraaleja.


title: Dhamar (maakunta)

text: Maakunta jakautuu 12 piirikuntaan.


title: Choisy-le-Roi

text: Choisy-le-Roi (v) on Ranskan kunta Pariisin eteläisellä esikaupunkialueella. Noin 41 500 asukkaan kaupunki kuuluu Val-de-Marnen departementtiin Île-de-Francen hallintoalueella ja sijaitsee noin 11 kilometriä Pariisin keskustasta etelälounaaseen.


title: Choisy-le-Roi

text: Choisy-le-Roin naapurikunnat ovat pohjoisesta myötäpäivään luetellen Vitry-sur-Seine, Alfortville, Créteil, Valenton, Villeneuve-Saint-Georges, Orly ja Thiais.


title: Choisy-le-Roi

text: Choisy-le-Roihin kulkevat RER-junat C (asema "Choisy-le-Roi") ja D (asema "Créteil-Pompadour").


title: Choisy-le-Roi

text: Choisyn nimi tulee ilmeisesti latinan sanasta Sosiacum, ”Sosiuksen maatila”. 700- ja 800-luvuilla seudusta käytettiin nimiä Cauciacum tai Causiacum. Vuonna 1739 Ludvig XV valitsi () alueen metsästystarpeisiinsa, ja siitä lähtien kunnan nimenä on ollut Choisy-le-Roi.


title: HMS Burford (1722)

text: HMS Burford oli Britannian kuninkaallisen laivaston kolmannen luokan linjalaiva.


title: HMS Burford (1722)

text: Alus tilattiin 12. maaliskuuta 1720 Deptfordin telakalta, jossa sen vastaavana rakennusmestarina oli Richard Stacey. Alus laskettiin vesille 19. heinäkuuta 1722 ja se valmistui 7. elokuuta, jolloin sen valmistuskustannukset varustettuna olivat 13 463 puntaa 13 shilliniä ja 6,5 pennyä.


title: HMS Burford (1722)

text: Alus otettiin palvelukseen 1726 päällikkönään Charles Stewart. Se oli vara-amiraali Edward Hopsonin lippulaivana Gibraltarin salmessa talven 1726-1727 ja vuoden 1727 osana Wagerin laivasto-osastoa. Vuonna 1729 aluksen päällikkönä oli Charles Ogle ja se oli varustettavana Välimerelle siirtoa varten. Vuonna 1734 aluksen päällikkönä oli Philip Vanbrugh. Se oli 1735-1736 Norrisin laivasto-osaston mukana Tagusissa. Alus poistettiin palveluksesta 5. toukokuuta 1737.


title: HMS Burford (1722)

text: Alus oli kesäkuusta 1737 maaliskuuhun 1738 huollettavana Chathamin telakalla, minkä kustannukset olivat 8 298 puntaa 11 shillinkiä ja neljä pennyä. Aluksen palatessa palvelukseen sen päällikkönä oli Ellis Brand. "Burford" siirrettiin 6. joulukuuta 1738 vartiolaivaksi Chathamiin, jossa se varustettiin kesäkuussa 1739 lippulaivaksi.


title: HMS Burford (1722)

text: Alus oli amiraali Edward Vernonin lippulaivana Portobellon taistelussa 1739, jolloin sen päällikkönä oli Thomas Watson.


title: Fuji T-1

text: Fuji T-1 on japanilainen koulutussuihkukone. Koneen valmistaja Fuji Heavy Industries oli seuraaja kuululle japanilaiselle Nakajima-nimiselle lentokonevalmistajalle. Konetta valmistettiin yhteensä 66 kappaletta. Ensilento tapahtui vuonna 1958. Konetyyppi on sittemmin poistettu käytöstä. Fuji T-1 oli alisooninen, eli se ei ylittänyt äänen nopeutta (huippunopeus 925 km/h, 0,82 Machia). Konetyyppi oli ensimmäinen Japanissa tehty suihkukäyttöinen, joskin vain koulutuskäyttöön valmistettu sotilaslentokone. Sitä on käyttänyt ainoastaan Japanin itsepuolustusvoimat.


title: Fuji T-1

text: Tyyppi T-1A oli varustettu brittiläisen Bristol Siddeley Orpheus -moottorin lisenssivalmisteella. T-1A oli tuotantosarjojen vallitsevin, 40 koneyksilöllä ja sitä valmistettiin vuosina 1961–1962. Konetyypin profiilin muotoilu viittaa vahvasti amerikkalaiseen North American F-86 Sabreen. Tyypissä T-1B oli japanilaiset Ishikawajima-Hariman valmistamat moottorit. Moottorin teho oli vain noin 67 % alkuperäisestä. Tyyppiä T-1B tuotettiin arviolta 20 koneyksilön verran.


title: Fuji T-1

text: Myöhempänä vuodesta 1976 lukien tämän konetyypin korvasi Mitsubishi T-2, joka käytännössä oli Mitsubishi F-1:n kaksipaikkainen koulutusversio. Sen teknisten tietojen osalta vain lentopainotiedot eroavat toisistaan.


title: Jeff Taffe

text: Jeffrey Charles Taffe (s. 19. helmikuuta 1981 Hastings, Minnesota, Yhdysvallat) on yhdysvaltalainen jääkiekkoilija, joka pelaa KHL:n slovakialaisjoukkue HC Slovan Bratislavassa. Hän on pelipaikaltaan keskushyökkääjä. Taffe on aiemmin pelannut NHL:ssä yhteensä 180 runkosarjaottelua tehopistein 21+25=46 ja keräten 40 jäähyminuuttia.


title: Jeff Taffe

text: Taffe kävi high schoolin kotikaupungissaan Hastingsissa, Minnesotassa. Seattle Thunderbirds varasi hänet 171. pelaajana WHL:n varaustilaisuudessa 1998. Taffe ei kuitenkaan koskaan siirtynyt CHL:ään. Viimeisen high school -kautensa 1998–1999 päätteeksi hänet palkittiin Minnesotan osavaltion vuoden parhaana high school -pelaajana Minnesota Mr. Hockey -palkinnolla. Jo kesken saman kauden Taffe siirtyi USHL-joukkue Rochester Mustangsiin.


title: Jeff Taffe

text: Vuosina 1999–2002 Taffe kävi Minnesotan yliopistoa. Ensimmäisen yliopistokautensa 1999–2000 jälkeen St. Louis Blues varasi hänet ensimmäisellä kierroksella 30. pelaajana . Maaliskuussa 2001 seura kuitenkin kauppasi Taffen, Michal Handzušin, Ladislav Nagyn ja kesän ensimmäisen kierroksen varausvuoron Phoenix Coyotesiin vaihdossa Keith Tkachukiin. Kaudella 2001–2002 hän oli tehoilla 34+24=58 Minnesotan yliopiston paras maalintekijä ja toiseksi paras pistemies John Pohlin jälkeen. Taffe sijoittui koko WCHA:n maalipörssissä toiseksi St. Cloud Staten Mark Hartiganin jälkeen ja pistepörssissä kolmanneksi Pohlin ja Hartiganin jälkeen. Hänet valittiin kauden päätteeksi WCHA:n kolmanteen tähdistökentälliseen. Hän voitti kauden päätteeksi koko NCAA:n mestaruuden.


title: Jeff Taffe

text: Taffe teki huhtikuussa 2002 kolmivuotisen tulokassopimuksen Phoenix Coyotesin kanssa. Hän pelasi kauden 2002–2003 suurimmaksi osaksi AHL-joukkue Springfield Falconsissa tehden 57 runkosarjaottelussa tehot 23+26=49 sekä viidessä playoff-ottelussa kolme syöttöpistettä. Taffe voitti joukkueen sisäisen pistepörssin. Hän pelasi kauden aikana myös ssa. Taffe debytoi samalla kaudella myös Coyotesin NHL-joukkueessa tehden 20 runkosarjaottelussa tehot 3+1=4. Varsinaisella tulokaskaudellaan 2003–2004 hän teki siellä 59 runkosarjaottelussa tehot 8+10=18. Osa Taffen kaudesta eteni kuitenkin Falconsissa ja hänet valittiin AHL:n viikon pelaajaksi 12. lokakuuta 2003. Kauden 2004–2005 Taffe pelasi kokonaan AHL-joukkue Utah Grizzliesissa vuoksi. Elokuussa 2005 hän teki vuoden mittaisen jatkosopimuksen Coyotesin kanssa.


title: Jeff Taffe

text: Kaudella 2005–2006 Taffe ehti pelata Coyotesissa vain kaksi ottelua, kunnes seura kauppasi hänet lokakuussa 2005 New York Rangersiin vaihdossa Jamie Lundmarkiin. Taffe pelasi Rangersissa kaksi ottelua ja pelasi suurimmaksi osaksi farmijoukkue Hartford Wolf Packissa, kunnes seura kauppasi hänet takaisin Coyotesiin vaihdossa Martin Sonnenbergiin tammikuussa 2006. Pian kaupan jälkeen seura lähetti Taffen AHL-joukkue San Antonio Rampageen, jossa hän pelasi loppukauden. Heinäkuussa 2006 Taffe teki taas vuoden mittaisen jatkosopimuksen Coyotesin kanssa. Kaudella 2006–2007 hän oli farmijoukkue Rampagen kolmanneksi paras maalintekijä ja neljänneksi paras pistemies tehoilla 20+20=40. Taffe pelasi Coyotesin NHL-joukkueessa 17 runkosarjaottelua tehopistein 4+2=6.


title: Jeff Taffe

text: Heinäkuussa 2007 Taffe teki kaksivuotisen sopimuksen Pittsburgh Penguinsin kanssa. Hän pelasi kaudesta 2007–2008 yli puolet NHL:ssä tehden 45 runkosarjaottelussa tehot 5+7=12. Ison osan kaudestaan Taffe pelasi myös AHL-joukkue Wilkes-Barre/Scranton Penguinsissa ja hän pelasi myös AHL:n tähdistöottelussa. Kauden 2008–2009 Taffe vietti siellä lähes kokonaan ja oli tehoilla 25+50=75 Wilkes-Barre/Scrantonin paras syöttäjä Janne Pesosen kanssa ja toiseksi paras pistemies hänen jälkeensä. Kevään 2009 pudotuspeleissä Taffe oli joukkueen paras pistemies tehoilla 5+6=11. Hän pelasi kauden aikana myös AHL:n tähdistöottelussa ja valittiin liigan viikon pelaajaksi 28. joulukuuta 2008. Taffe pelasi kauden aikana kahdeksan NHL-ottelua tehden kaksi syöttöpistettä.


title: Jeff Taffe

text: Taffe teki heinäkuussa 2009 vapaana agenttina kaksivuotisen sopimuksen Florida Panthersin kanssa. Hän pelasi kauden 2009–2010 pääosin AHL-joukkue Rochester Americansissa, jonka paras maalintekijä Taffe oli 28 osumallaan. Hän teki Panthersin NHL-joukkueessa 21 runkosarjaottelussa tehot 1+1=2. Heinäkuussa 2010 seura kauppasi Taffen Chicago Blackhawksiin vaihdossa Marty Reasoneriin. Kauden 2010–2011 hän pelasi yhtä NHL-ottelua lukuun ottamatta kokonaan farmijoukkue Rockford IceHogsissa voittaen joukkueen sisäisen piste- ja maalipörssin tehoilla 30+37=67. Heinäkuussa 2011 Taffe teki vapaana agenttina vuoden mittaisen ja kaksisuuntaisen sopimuksen Minnesota Wildin kanssa. Hän pelasi kaudella 2011–2012 viisi NHL-ottelua tehden kaksi syöttöpistettä. Suurin osa Taffen kaudesta eteni kuitenkin farmijoukkue Houston Aerosissa, jonka kolmanneksi paras pistemies hän oli tehoilla 18+35=53.


title: Jeff Taffe

text: Heinäkuussa 2012 Taffe solmi vuoden mittaisen AHL-sopimuksen Hershey Bearsin kanssa, kun kausi 2012–2013 alkoi NHL:n työsululla. Hän jakoi koko AHL:n paras syöttöpörssin voiton Rockford IceHogsin Brandon Pirrin kanssa ja sijoittui pistepörssissä toiseksi hänen jälkeensä. Taffe valittiin kauden päätteeksi AHL:n toiseen tähdistökentälliseen. Hän pelasi kauden aikana myös AHL:n tähdistöottelussa. Taffe teki toukokuussa 2013 kaksivuotisen sopimuksen Ruotsin SHL-liigan Linköpings HC:n kanssa. Hänen sopimuksensa purettiin kuitenkin vain noin kaksi viikkoa myöhemmin perhesyihin vedoten. Taffe teki kesäkuussa vuoden mittaisen jatkosopimuksen Hershey Bearsin kanssa. Hän nousi joukkueen varakapteeniksi ja oli Bearsin paras pistemies ja syöttäjä tehoilla 21+26=47.


title: Jeff Taffe

text: Kaudeksi 2014–2015 Taffe teki uudestaan vuoden mittaisen sopimuksen Linköpings HC:n kanssa. Hän sijoittui tehoilla 18+41=59 koko SHL:n pistepörssissä toiseksi edellään vain Örebro HK:n Derek Ryan. Kaudeksi 2015–2016 Taffe siirtyi vuoden mittaisella sopimuksella KHL-joukkue Neftehimik Nižnekamskiin. Hän oli joukkueen tosieksi paras pistemies Mihal Žukovin jälkeen tehoilla 12+14=26. Kaudeksi 2016–2017 Taffe siirtyi jatkamaan KHL-uraansa vuoden mittaisella sopimuksella slovakialaisjoukkue HC Slovan Bratislavaan.


title: Jeff Taffe

text: Taffe pelasi alle 20-vuotiaiden MM-kilpailuissa vuosina 2000 ja 2001. Vuoden 2000 turnauksessa hän oli Yhdysvaltain paras pistemies ja syöttäjä tehoilla 1+4=5. Vuoden 2001 turnauksessa Taffe jakoi kuudella osumallaan joukkueen sisäisen maalipörssin voiton Jon DiSalvatoren kanssa. Hän pelasi myös alle 18-vuotiaiden MM-kilpailuissa vuonna 1999.


title: Šabwa

text: Šabwan maakunta (, Shabwah) on Jemenin maakunta maan keskiosassa Adeninlahden rannalla. Maakunnan pinta-ala on noin 39 000 neliökilometriä ja sen asukasluku vuonna 2012 oli noin 584 600. Šabwan hallinnollinen keskus on Ataq sisämaassa.


title: Šabwa

text: Šabwa jakautuu 17 piirikuntaan. Maakunta on nimetty muinaisen Hadramautin valtakunnan pääkaupungin mukaan. Šabwa on syrjäinen ja harvaanasuttu alue, minkä vuoksi Al-Qaida on saanut jalansijaa alueella.


title: Šabwa

text: Šabwan pohjoisosa on autiomaata. Keskiosaa hallitsevat vuoristot ja rannikolla on tulvatasankoja. Maakunnan talous perustuu kalastukseen, kaivosteollisuuteen ja öljynporaukseen.


title: Crommesteven

text: Crommesteven tai cromsteven, myös crompster, cromster or crumster ("crom" = taivutettu, kovera; "steven" = varsi) oli pieni sotalaivatyyppi, jota käytettiin Alankomaiden tasavallan laivastossa sekä myöhemmin Britannian kuninkaallisessa laivastossa. Matalapohjaisena se oli suunniteltu pärjäämään Hollannin edustan matalikoilla. Crommesteven oli ketsi; sen spriipurje oli takiloitu isomastoon ja latinalaispurje pieneen mesaanimastoon. Britanniassa sen alustyyppi oli "hoy", sluupin tapaan takiloitu pieni laiva. Kuningatar Elisabet I:n kuollessa hänen laivastonsa ilmoitettiin käsittävän 31 great ships-tyypin alusta, mukaan lukien kaljuunat ja crompsterit, vaikkakin crommestevenit olivat selvästi pienempiä kuin kaljuunat.


title: Crommesteven

text: Kokoonsa nähden crommestevenit olivat raskaasti aseistettuja ja kykeneviä toimimaan rannan läheisyydessä, missä ominaisuudessa se osallistui sotatoimiin Espanjan armadaa vastaan 1588.


title: Dnestrovsc

text: Dnestrovsc eli Dnestrovsk (, ) on kaupunki Transnistrian eteläkärjessä, Moldovan kaakkoisosassa, Ukrainan Odessan alueen rajalla. Se sijaitsee noin 40 kilometriä Tiraspolin keskustasta eteläkaakkoon.


title: Dnestrovsc

text: Paikkakunta sai kaupungin aseman vuonna 2002. Vaikka Dnestrovsc sijaitsee Slobozian piirin kaakkoisnurkassa, se kuuluu hallinnollisesti Tiraspolin kaupunkipiiriin ("Municipiul Tiraspol"). Dnestrovscin asukasluku on 10 436 (2014). Vuosikymmen aiemmin (2004) väkiluku oli 12 382, ja vuoden 1989 väestönlaskennassa 14 876.


title: Uremia

text: Uremia, eli munuaisten vajaatoiminasta johtuva virtsamyrkytys. Elimistöön kertyy aineenvaihdunnan palamistuotteita, joita munuaiset eivät pysty erittämään. Tämän johdosta elimistön suola- ja nestetasapaino on epätasapainossa sekä verenpaine kohoaa. Muita oireita ovat pahointointi, oksentelu ja ruokahalun puute.


title: Uremia

text: Uremia syntyy munuaissairauksien loppuvaiheessa, jolloin erittävä munuaiskudos on vähentynyt muutamaan prosenttiin. Yleisimmät syyt ovat bakteerien aiheuttama pyelonefriitti ja glomerulonefriitti.


title: Tomi Timonen

text: Tomi Timonen on ollut Pudasjärven kaupunginjohtaja vuodesta 2014. Sitä ennen hän oli Posion kunnanjohtaja. Posion kunnanvaltuusto valitsi hänet kunnanjohtajaksi yksimielisesti, ja Pudasjärven kaupunginvaltuuston valitessa kunnanjohtajan hän voitti Anne Sormusen 28-6. Ennen valintaansa Posion kunnanjohtajaksi hän työskenteli Kemijärven hallinto- ja talousjohtajana.


title: Camenca

text: Camenca tai Kamenka (, ) on kaupunki ja Camencan piirin hallintokeskus Transnistrian pohjoisosassa, itäisessä Moldovassa, Dnestrin vasemmanpuoleisella (itäisellä) rannalla. Kaupunkiin on M4-maantietä pitkin noin 47 kilometriä Rîbnițasta, 102 kilometriä Dubăsarista ja 165 kilometriä Transnistrian keskuksesta Tiraspolista. Moldovan pääkaupunki Chișinăusta matkaa on Dubasarin kautta runsas 150 kilometriä.


title: Camenca

text: Camencan kaupungissa asuu 8 871 ja piirissä 22 927 henkeä (2014). Seudun väkiluku oli laskussa, sillä vuonna 2004 kaupungin asukasluku oli 10 323 ja koko piirin 27 284.


title: Camenca

text: Kaupunkiin on rajanylityspaikka Dnestrin takaa Moldovan puolelta. Camenka eli Kamenka on Transnistrian pohjoisin kaupunki. Suhteellisen hyväkuntoinen (tieto vuodelta 2010), mutta kiemurteleva valtatie M4 kulkee sieltä Transnistrian eteläosiin asti. Reitti on aikamatka Neuvostoliittoon reliikkeineen: Lenin-patsaineen, sotamonumentteineen, mosaikkeineen, sirppeine ja vasaroineen, kolhoosien kyltteineen. Kaupungissa on hotelli-ravintola Colisseu, hotelli Tsiderius, kylpylä Sanitorii Dnestr, ja esimerkiksi myymäläketju Happy Endin kauppa (2010). Kaupungin ympärillä on kauniita luontokohteita. Useita päivittäisiä bussi- tai reittitaksiyhteyksiä eteläisemmän naapuripiirin suurempaan Rîbnițan kaupunkiin.


title: Criuleni

text: Criuleni (, ) on pikkukaupunki ja Criulenin piirin hallintokeskus Keski-Moldovan itäosissa, Dnestrin oikeanpuoleisella (läntisellä) rannalla. Kaupunki sijaitsee maanteitse noin 40 kilometriä Moldovan pääkaupunki Chișinăusta koilliseen.


title: Criuleni

text:
Criulenin kaupungin asukasluku on 7 138 ja piirin 73 700 henkeä (2014). Kaupungin väkiluku oli laskussa, sillä vuonna 2004 kaupungissa oli 8 600 asukasta.
Criuleni on Moldovan ja Transnistrian rajakaupunki Chişinăusta itään mentäessä. Viistosti Dnestrin toisella puolella on Dubăsarin kaupunki. Criulenissa on muutamia kahviloita tai baareja. Ympärivuorokautisesti auki olleen Disko-bar Astorian yhteydessä on sauna (tieto 2010). Kaupungissa annetaan yliopisto-opetusta.


title: Matt Ritchie

text: Matthew Thomas "Matt" Ritchie (s. 10. syyskuuta 1989 Gosport) on englantilainen jalkapalloilija, pelipaikaltaan keskikenttäpelaaja. Hän on vuodesta 2016 lähtien edustanut Newcastle Unitedia.


title: Matt Ritchie

text: Swindon Townissa pelatessaan Ritchie valittiin kaudella 2011–2012 Kakkosliigan vuoden pelaajaksi, ja heti seuraavalla kaudella nousun jälkeen ylemmällä sarjatasolla Ykkösliigassa vuoden pelaajaksi. Vuosina 2013–2016 hän edusti AFC Bournemouthia, ensin Englannin mestaruussarjassa ja kaudella 2015–2016 valioliigassa.


title: Matt Ritchie

text: Ritchie edustaa isänsä syntyperään perustuen Skotlannin maajoukkuetta. Ensimmäisen A-maaottelunsa hän pelasi Pohjois-Irlantia vastaan maaliskuussa 2015 ja ensimmäisen maaottelumaalinsa hän teki Qataria vastaan saman vuoden kesäkuussa.


title: Basarabeasca

text: Basarabeasca ( ja ) on kaupunki ja Basarabeascan piirin hallintokeskus Etelä-Moldovan itäosissa, lähellä Ukrainan Odessan alueen rajaa. Kaupunki sijaitsee maanteitse noin kilometriä Moldovan pääkaupunki Chișinăusta etelään.


title: Basarabeasca

text: Moldovan tilastokeskus arvioi Criulenin kaupungin asukasluvuksi 12 500 ja piirin 28 700 (2014). Kaupungin väkiluku oli kasvussa, sillä vuonna 2004 kaupungissa oli 11 192 asukasta. Piirin väkiluku pysyi tänä aikana kutakuinkin ennallaan, mutta väheni sitä edeltävänä, Neuvostoliiton hajoamisen jälkeisenä vuosikymmenenä (31 612 as., vuonna 1989).


title: Basarabeasca

text: Basarabeasca on Moldovan rautateiden risteysasema ja raja-asema maan eteläosissa. Se on raja-asema myös paikalliselle maantielle. Pohjoisesta Chișinăusta ja Benderistä saapuva ratayhteys saapuu kuljettuaan välillä jonkin matkaa rajan toiselle puolella osana Ukrainan rataverkkoa. Ukrainan puolella on liityntä Odessan alueen muuhun rataverkkon. Basarabeascasta raideyhteys jatkuu ensin länteen ja sitten etelään reittiä Gagauzian Comrat–Prut (risteysasema, liityntä Romanian rataverkkoon)–Cahul–Giurgiulești. Giurgiuleștiin johtaa myös itäisempi, suoremmin etelään vievä rata, joka toisin kulkee kahdesti Ukrainan puolella.


title: Luokkataistelu (amerikansuomalainen lehti)

text: Luokkataistelu oli vuonna 1919 New Yorkissa ilmestynyt suomenkielinen anarkistinen työväenlehti, jota julkaisi anarkosyndikalistisen Industrial Workers of the World -ammattiliiton amerikansuomalainen Bronxin osasto. Lehteä ehti ilmestyä vain kolme numeroa. Viranomaiset lakkauttivat sen osana niin sanotun ”punaisen pelon” aikana työväenliikkeeseen kohdistettuja voimakeinoja. Päätoimittaja Carl Paivio ja apulaispäätoimittaja Gust Alonen saivat lokakuussa 1919 yli neljän vuoden vankeustuomiot "Luokkataistelussa" ilmestyneestä artikkelista.


text: Luokkataistelu ilmestyi vuonna 1919 New Yorkissa kolmen numeron verran. Se oli anarkistinen suomenkielinen työväenlehti, jota julkaisi anarkosyndikalistisen Industrial Workers of the World -ammattiliiton amerikansuomalainen Bronxin osasto. IWW:n suomalainen Bronxin osasto toimi ammattiliiton sisällä omana anarkistisena ryhmittymänään. Se muun muassa vastusti kaikkea liiton sisäistä keskushallintoa ja kannatti avoimesti suoraa toimintaa, kuten sabotaasia ja mellakointia. Lehden päätoimittaja oli vuonna 1915 laittomana siirtolaisena maahan tullut Carl Paivio ja apulaispäätoimittaja jo vuonna 1894 ensimmäistä kertaa Yhdysvaltoihin saapunut Gust Alonen.


text: Ensimmäisen maailmansodan aikana 1917 Yhdysvalloissa tuli voimaan niin sanottu Espionage Act -laki, jonka tarkoituksena oli suojata maan sotaponnistuksia esimerkiksi vakoilua ja sabotaasia vastaan. Vuotta myöhemmin sitä laajennettiin niin, että kaikenlainen sodanvastainen toiminta ja jopa sotaa kritisoivien mielipiteiden julkinen esittäminen tuli kielletyksi. Laki oli suunnattu lähinnä vasemmistolaisia sodanvastustajia vastaan, joista merkittävimmät olivat Amerikan sosialistinen puolue sekä IWW-ammattiliitto. Suurin osa niiden jäsenistä oli Euroopasta saapuneita siirtolaisia.


text: Vasemmiston ja työväenliikkeen vastaisia toimenpiteitä jatkettiin myös sodan päättymisen vuoden 1918 jälkeen. Osasyynä oli muun muassa pelko Venäjällä tapahtuneen lokakuun vallankumouksen kaltaisten levottomuuksien leviämisestä Yhdysvaltoihin. Aikakautta alettiin kutsumaan "punaiseksi peloksi". Samassa yhteydessä jokaisessa osavaltiossa säädettiin niin sanottu "Criminal Anarchy" -laki, joka muun muassa kielsi kaiken hallituksen kumoamiseen yllyttävän materiaalin julkaisun ja levityksen. New Yorkissa se oli tullut voimaan jo 1902, vuotta aikaisemmin tapahtuneen presidentti William McKinleyn salamurhan johdosta. Lain perusteella ei kuitenkaan oltu annettu yhtään tuomiota.


text: Kesäkuun 21. päivänä 1919 Luskin komiteaksi kutsuttu hallituksen viranomainen teki New Yorkissa ratsiat kolmeen vasemmistolaiseen kohteeseen, joita olivat Sosialistisen puolueen oppilaitos Rand School of Social Science, puolueen vasemmistosiiven toimisto Manhattanilla sekä samassa kaupunginosassa sijaitseva IWW-ammattiliiton New Yorkin toimisto. Komitea oli saanut nimensä senaattori Clayton R. Luskin mukaan ja sen tarkoituksena oli valvoa muun muassa lehdistössä esiintyvää vallankumouksellista toimintaa. IWW:n toimistoon tehdyn ratsian yhteydessä Luskin komitean haltuun päätyi Luokkataistelun numeroita, joista sen huomion kiinnitti erityisesti eräs maaliskuun lehdessä julkaistu, ilmeisesti Carl Paivion kirjoittama artikkeli. ”Mellakoivien massojen toiminta” -nimisessä artikkelissaan Paivio kyseenalaisti rauhanomaisen vallankumouksen tavoittelun sekä kehotti työläisiä lakkojen ja rauhallisten mielenosoitusten sijaan mellakointiin ja sabotaasiin. Komitean hampaisiin joutui erityisesti yksi tekstinpätkä, jota myöhemmin on lainattu lukuisissa yhteyksissä:


text: Luskin komitean käsiin joutuneet lehdet eivät sisältäneet mitään tietoa sen toimittajista, mutta viranomaiset pääsivät lopulta Paivion ja Alosen jäljille New Yorkissa kirjapainoa pitäneen Emil Kaarnan tunnistettua heidät. Alonen pidätettiin kotikaupungissaan elokuun alussa ja Detroitiin matkustanut Paivio viikkoa myöhemmin.


text: Oikeudenkäynti Paiviota ja Alosta vastaan alkoi 6. lokakuuta. Syyttäjän kuulustelussa he kieltäytyivät kertomasta mitään, joka voisi johtaa IWW:n Bronxin osaston muiden jäsenten paljastumiseen. Tuomiot langetettiin lopulta kolme viikkoa myöhemmin, jolloin molemmat saivat 4–8 vuoden vankeusrangaistuksen "rikollisesta anarkiasta". Lakitekstin mukaan sellaista oli "mikä tahansa doktriini, jonka mukaan hallitus pyritään syrjäyttämään väkivalloin tai murhaamalla johtavassa asemassa olevia henkilöitä".


text: Oikeuden lausunnon mukaan Paivio ja Alonen olivat vallankumoukseen yllyttävien kirjoitustensa johdosta yhtä syyllisiä maanpetokseen, kuin jos he olisivat organisoineet aseellista vallankaappausta. Oikeus katsoi, että nyt oli ehditty ottamaan vasta "ensimmäinen askel". Tuomari Bartow S. Weeksin mukaan oikea tuomio kyseisenlaisesta maanpetoksesta olisi kuolemanrangaistus, mutta laki mahdollisti vain vankilatuomiot. Paivio ja Alonen määrättiin myös karkotettavaksi Yhdysvalloista vankilasta pääsynsä jälkeen, mutta molemmat saivat kuitenkin jäädä maahan vapauduttuaan vuonna 1923.


title: Israel Yinon

text: Israel Yinon (11. tammikuuta 1956 Kfar Saba, Israel – 29. tammikuuta 2015 Luzern, Sveitsi) oli israelilainen orkesterinjohtaja. Hän toimi vierailevana kapellimestarina ssa, Jerusalemin sinfoniaorkesterissa ja Berliinin sinfoniaorkesterissa.


title: Israel Yinon

text: Yinon kuoli kesken konsertin johtaessaan Richard Straussin "Alppisinfoniaa" Luzernissa Sveitsissä.


title: Rosny-sous-Bois

text: Rosny-sous-Bois ([ʁonisubwɑ] ) on Ranskan kunta Pariisin pohjoispuolen esikaupunkialueella noin 15 kilometriä Pariisin keskustasta itään. Noin 42 000 asukkaan kaupunki kuuluu Seine-Saint-Denis’nin departementtiin Île-de-Francen hallintoalueella.


title: Rosny-sous-Bois

text: Rosny-sous-Bois’ssa sijaitsee Pariisin itäisen esikaupunkivyöhykkeen toiseksi suurin ostoskeskus "Rosny 2", jossa on suuri Carrefour-hypermarket ja Galeries Lafayette -tavaratalo.


title: Rosny-sous-Bois

text: Kunnassa on kaksi RER-junalinjan E asemaa, "Rosny–Bois-Perrier" ja "Rosny-sous-Bois".


title: Rosny-sous-Bois

text: Rosny-sous-Bois’n naapurikunnat ovat pohjoisessa Bondy, koillisessa Villemomble, idässä Neuilly-Plaisance, etelässä Fontenay-sous-Bois, lännessä Montreuil ja luoteessa Noisy-le-Sec.


title: Chalon-sur-Saône

text: Chalon-sur-Saône ([ʃalɔ̃ syʁ soːn], ) on Ranskan kunta Burgundin hallintoalueen Saône-et-Loiren departementissa. Noin 44 500 asukkaallaan se on departementtinsa suurin ja Burgundin alueen toiseksi suurin kunta Dijonin jälkeen. Se on osa vuonna 2004 muodostettua 38 kunnan yhteenliittymää "Communauté d'agglomération Le Grand Chalon", jonka yhteinen asukasluku on noin 110 000.


title: Chalon-sur-Saône

text: Nimensä mukaisesti Saône-joen varrelle rakentunut kaupunki sijaitsee 341 kilometriä Pariisista kaakkoon, 202 kilometriä Genevestä koilliseen ja 127 kilometriä Lyonista pohjoiseen. Chalonin naapurikunnat ovat pohjoisessa Fragnes, koillisessa Crissey, idässä Châtenoy-en-Bresse ja Saint-Marcel, etelässä Lux, lounaassa Saint-Rémy, lännessä Châtenoy-le-Royal ja luoteessa Champforgeuil.


title: Sundbybergin kirkko

text: Sundbybergin kirkko on Ruotsissa Sundbybergin kunnassa sijaitseva kirkkorakennus. Sitä alettiin rakentaa vuonna 1909, kun aikaisemmin samana vuonna oli saatu tieto, että Sundbybergiin saadaan perustaa oma seurakunta. Kirkko vihittiin käyttöön 4. kesäkuuta 1911.


title: Sundbybergin kirkko

text: Kirkko on arkkitehti Axel Sjögrenin suunnittelema. Kirkkosali on kolmilaivainen. Kuori ja muu kirkko ovat Filip Månssonin koristelemia, alttarin päällä oleva lasimaalaus on Olle Hjortzbergin tekemä ja kirkkosalin maalaukset ovat Jose Samsonin tekemiä.


title: Sundbybergin kirkko

text: Uudet modernit ja digitaalisesti ohjelmoitavat urut asennettiin kirkkoon vuonna 2007. Vuodelta 1960 peräisin olleet vanhat urut lahjoitettiin latvialaiselle ystävyyskunnalle. Urkuparvi on rakennettu uudestaan, mutta näyttää samalta kuin alkuperäisessä muodossaan 1911.


title: Saint-Herblain

text: Saint-Herblain on Ranskan kunta ja Nantesin läntinen esikaupunki Pays de la Loiren hallintoalueen Loire-Atlantiquen departementissa. Vuoden 2012 väestölaskennassa siellä asui 43 287 ihmistä, mikä tekee siitä departementtinsa kolmanneksi suurimman kaupungin Nantesin ja Saint-Nazairen jälkeen.


title: Saint-Herblain

text: Kaupunki sijaitsee hieman Loirejoen pohjoispuolella heti Nantesin länsipuolella. Nantesin keskustaan on matkaa noin 7 kilometriä. Muut naapurikunnat ovat Indre, Couëron, Sautron ja Orvault.


title: Saint-Herblain

text: Rautatieasemalta "Gare de Basse–Indre–Saint-Herblain" pääsee Nantesiin ja Saint-Nazaireen.


title: Duvbon kirkko

text: Duvbon kirkko on Ruotsissa Sundbybergissä sijaitseva kirkkorakennus. Se on vihitty käyttöön ensimmäisenä adventtisunnuntaina 1904. Suunnitelmat teki arkkitehti David Jansson yksinkertaistettuun uusgoottilaiseen tyyliin. Julkisivut on kalkittu vaaleankeltaiseksi ja peltikatto on maalattu punaiseksi.


title: Duvbon kirkko

text: Sisätilat ovat enemmänkin jugendia kuin uusgotiikkaa. Lehterin alla olevat kolme lasimaalausta on tehnyt José Samson 1966 ja ne esittävät joulua, pääsiäistä ja helluntaita. Kuorin alkuperäiset maalaukset on kalkittu piiloon ja uudet maalaukset teki Erik Stenholm vuonna 1955.


title: Mmm Fingers

text: Mmm Fingers on Noodlecake Gamesin joulukuussa 2014 julkaisema videopeli. Peli on saatavilla iOS:ille ja Androidille.


title: Mmm Fingers

text: Mmm Fingersin ideana on väistellä sormella erilaisia piikikkäitä liikkuvia monstereita. Mikäli pelaajan sormi törmää johonkin monstereista, pelin joutuu aloittamaan alusta. Monstereita on oransseja, vihreitä, punaisia ja sinisiä. Pelin joutuu aloittamaan alusta myös, jos irrottaa sormensa näytöstä edes pienen hetken ajaksi.


title: Heinz Drewes

text: Heinz Drewes (1903–1980) oli saksalainen orkesterinjohtaja ja vuosina 1937–1944 Kansanvalistus- ja propagandaministeriön musiikkiosaston Reichsmusikprüfstellen pääintendentti. Hänen vaikutusvaltansa oli suurimpia Saksan silloisessa musiikkimaailmassa. Natsioikeudenkäynneissä vapautettu Drewes työskenteli sodan jälkeen Nürnbergin konservatoriossa.


title: Heinz Drewes

text: Drewes työskenteli jonkin aikaa Weimarin kansallisteatterin (Deutsches Nationaltheater und Staatskapelle Weimar) korrepetiittorina ja orkesterinjohtajana. Vuonna 1930 hänestä tuli Altenburgissa sijaitsevan Landestheaterin (Theater & Philharmonie Thüringen) orkesterinjohtaja. Hän perusti sinne KfdK:n (Kampfbund für deutsche Kultur) paikallisosaston, liittyi samana vuonna NSDAP:iin ja kirjoitti artikkeleita "NS-Zeitungiin" ja "Völkischer Beobachteriin"..


title: Heinz Drewes

text: Drewes toimi pääintendenttinä samaan aikaan kun Reichsmusikkameria johti Peter Raabe. Tämä oli tullut johtajaksi Richard Straussin erottamisen jälkeen vuodesta 1935.. Drewes ja Raabe kilpailivat siitä, kumpi oikein johti valtakunnan musiikkia. Joseph Goebbels käytti tilannetta aseena kumpaakin vastaan.


title: Heinz Drewes

text: Myöhemmin on paljastunut, että Drewes käytti propagandaministeriön aikanaan salanimeä johtaessaan orkestereita, ja hän johti lähinnä radio-orkestereita. Hänen vallassaan olivat orkesterinjohtajien palkkaamiset ja irtisanomiset. Hän saattoi johtaa nimellä Hermann Desser Berliinin sinfonikoita nauhoitettaessa Felix Draeseken sävellystä "Symphonia Tragica", joka julkaistiin 1955 Urania-levymerkillä. Tämän näkemyksen on esittänyt Alan Krueck, joka perustelee asiaa muun muassa sillä, että Hermann Desser -nimistä kapellimestaria ei ole olemassa, ja musiikin ja äänityksen laatu sopii hyvin kolmannen valtakunnan musiikkimakuun ja on toisaalta verrattavissa sodanaikaisten äänitysten tasoon. Myös Christoph Schlüren on esittänyt saman ajatuksen.


title: Heinz Drewes

text: Drewes arvosti Jean Sibeliusta ja oli Saksan Sibelius-seuran (Deutsche Sibelius Gesellschaft) puheenjohtaja. Hän kirjoitti saatesanat Ernst Tanzbergerin väitökirjaan "Die symphonischen Dichtungen, von Jean Sibelius, eine inhalts- und formanalytische Studie" (K. Triltsch, 1943). Tommi Mäkelä kirjoittaa Sibelius-elämäkerrassaan, että teos oli ilmiselvästi tarkoitettu tervehdykseksi suomalaisille ystäville ja asetovereille. Eräässä yhteydessä Drewes kirjoitti, että Sibeliuksen sinfoniset sadut todistavat, että ”vaikka Suomen kansa kuuluu rodullisesti suomalais-ugrilaisiin,” se on vuosisatojen kuluessa ”kääntynyt saksalaisen maailman suuntaan”.


title: Heinz Drewes

text: Drewes oli Richard Straussin ystävä, joka turvautui Drewesiin pyytääkseen suojelusta libretonkirjoittajalleen Joseph Gregorille. Strauss kääntyi 1939 Drewesin puoleen myös pyytäessään suojelusta ei-arjalaiselle miniälleen ja lapsenlapsilleen.


title: Heinz Drewes

text: Ruotsalainen säveltäjä Kurt Atterberg kääntyi Drewesin puoleen ollessaan huolissaan saksalaisen orkesterinjohtajan Helmuth Thierfelderin mahdollisuuksista johtaa hänen sävellyksiään ja tulla vierailemaan Ruotsiin.


title: Jorge Enríquez

text: Jorge "Chaton" Enríquez García (s. 8. tammikuuta 1991 Mexicali) on meksikolainen jalkapalloilija ja olympiavoittaja, joka edustaa kotimaansa pääsarjassa pelaavaa CD Guadalajaraa. Pelipaikaltaan vasenjalkainen Enríquez on puolustava keskikenttäpelaaja. Hän on pelannut myös Meksikon jalkapallomaajoukkueessa.


title: Jorge Enríquez

text: Enríquez on edustanut koko uransa CD Guadalajaraa. Hän debytoi seuran paidassa toukokuussa 2010 Monarcas Moreliaa vastaan Liguilla Clausuran puolivälieräottelussa. Tuossa ottelussa hän onnistui myös maalinteossa. Guadalajaran paidassa Enríquez on pelannut myös Copa Libertadoresissa ja CONCACAF Champions Leaguessa.


title: Jorge Enríquez

text: Enríquez pelasi vuonna 2011 Meksikon alle 20-vuotiaiden jalkapallomaajoukkueessa 12 ottelua, joissa hän onnistui kerran maalinteossa. Vuonna 2011 hän voitti alle 20-vuotiaiden kanssa maanosan mestaruuden, kultaa Pan-Amerikan kisoissa ja sijoittui pronssille maailmanmestaruuskilpailuissa Kolumbiassa. MM-kilpailuissa Enríquez valittiin kilpailuiden kolmanneksi parhaimmaksi pelaajaksi eli hänet palkittiin Bronze Ballilla. Hän onnistui kisoissa kerran maalinteossa.


title: Jorge Enríquez

text: Enríquez kuului Meksikon joukkueeseen myös vuoden 2012 kesäolympialaisissa Lontoossa. Hän teki turnauksessa yhden maalin ja oli tärkeä pelaaja, kun Meksiko saavutti olympiakultaa kaadettuaan finaalissa Brasilian 2-1.


title: Jorge Enríquez

text: Meksikon jalkapallomaajoukkueessa Enríquez debytoi jo vuonna 2011. Hän on pelannut maajoukkueessa kahdeksan ottelua viimeistelemättä maalia.


title: Jorge Enríquez

text: Vuoden 2015 alussa Enríquez nousi otsikoihin, sillä hän oli julkaissut eroottisen kuvan internetiin itsestään ja tyttöystävästään. Hänellä on uskottu olevan aiemmin myös suhde erääseen playboy-malliin.


title: Harald Lemmerer

text: Harald Lemmerer (s. 30. joulukuuta 1991) on itävaltalainen yhdistetyn hiihtäjä. Hän on 194 senttimetriä pitkä ja 79 kilogrammaa painava. Lemmerer edustaa WSC Bad Mitterndorf-Steiermarkia.


title: Harald Lemmerer

text: Lemmerer debytoi yhdistetyn maailmancupissa Ramsaussa joulukuussa 2010 sijoittuen normaalimäen ja kymmenen kilometrin hiihdon kilpailussa sijalle 50. Ensimmäisen maailmancupin pisteensä Lemmerer saavutti joulukuussa 2011 Seefeldistä sijoituttuaan sijalle 30 normaalimäen ja kymmenen kilometrin hiihdon kilpailussa. Lemmererin paras sijoitus maailmancupin osakilpailussa on 14. sija, jonka hän on saavuttanut kahdesti, tammikuussa 2014 Tšaikovskista ja tammikuussa 2015 Val di Fiemmestä.


title: Harald Lemmerer

text: Lemmerer on osallistunut kaksiin nuorten MM-kilpailuihin. Continental Cupissa hän on saavuttanut viisi osakilpailuvoittoa tammikuuhun 2018 mennessä.


title: Linus Straßer

text: Linus Straßer (s. 6. marraskuuta 1992 München) on saksalainen alppihiihtäjä. Seuratasolla hän edustaa TSV 1860 Müncheniä. Straßer kilpailee pääosin pujottelussa ja suurpujottelussa.


title: Linus Straßer

text: Straßer debytoi alppihiihdon maailmancupissa lokakuussa 2013 Söldenin suurpujottelussa. Tuolloin hän ei päässyt toiselle kierrokselle asti. Ensimmäiset maailmancupin pisteensä hän saavutti tammikuussa 2015 Zagrebin pujottelussa sijoituttuaan 20:nneksi. Kymmenen parhaan joukkoon hän sijoittui ensimmäisen kerran oltuaan viides Schladmingin pujottelussa tammikuussa 2015. Ensimmäisen palkintosijansa, ja samalla voittonsa, hän saavutti paripujottelussa Tukholmassa 31. tammikuuta 2017. Kaudella 2017–2018 hän oli kolmas Oslon ja Tukholman kaupunkitapahtumassa.


title: Linus Straßer

text: Straßer on osallistunut kolmiin nuorten maailmanmestaruuskilpailuihin saavuttamatta menestystä. Vailin / Beaver Creekin MM-kilpailuissa 2015 hän ol pujottelussa kymmenes ja Sankt Moritzissa 2017 suurpujottelussa kqhdestoista.


title: The Blasters

text: The Blasters on yhdysvaltalainen rock and roll-yhtye, jonka perustivat veljekset Phil ja Dave Alvin Downeyssa, Kaliforniassa vuonna 1979. Yhtye ammensi oppinsa suoraan vanhoilta mestareilta (Big Joe Turner, Lee Allen), jotka ottivat bändin siipiensä alle. The Blasters oli tärkeä osa 1980-luvun traditionaalisen rockabillyn nousua, sillä he avasivat portteja muillekin. Yhtye kuvailee musiikkiaan termillä "American music", jossa on vaikutteita eri tyylilajeista: blues, rockabilly, rock and roll, punk rock, rhythm and blues, Folk ja country. Yhtye on edelleen elinvoimainen ja suosittu ja keikkailee lähes alkuperäisessä kokoonpanossaan.


title: Silva (etunimi)

text: Silva on naisen etunimi. Nimi on muunnelma latinalaisperäisen Sylvia-nimen italialaisesta vastineesta Silvia, kun taas nimi Sylvia johtuu latinan "metsää" tarkoittavasta sanasta "silva".


title: Silva (etunimi)

text: Suomessa nimi Silva on 1900-luvun alusta elokuuhun 2017 mennessä annettu tasan 600 naiselle ja noin 30 miehelle. Nimi on ollut käytössä varsinkin Pohjanmaalla. Almanakkaan nimi otettiin vuonna 1973, ja Silvan nimipäivä on 8. elokuuta.


title: Silva (etunimi)

text: Silva on varsinkin espanjan- ja portugalinkielisissä maissa myös yleinen sukunimi, joka esiintyy myös muodossa "da Silva".


title: Siinain levottomuudet

text: Siinain levottomuudet ovat väkivaltaisten yhteenottojen sarja Egyptin hallinnon ja islamistikapinallisten välillä Siinain niemimaalla. Väkivaltaisuudet alkoivat vuonna 2011 kun Egyptin presidentti Hosni Mubarak syrjäytettiin, ja ne ovat kiihtyneet vuoden 2013 armeijan vallankaappauksen jälkeen. Kapinalliset ovat iskeneet myös Israelia vastaan.


title: Siinain levottomuudet

text: Egyptin vallankumous vuonna 2011 heikensi keskushallinnon valtaa Siinailla, ja muun muassa poliisit poistuvat alueen maakunnista. Vallankumousta seuranneissa levottomuuksissa menehtyi kymmeniä ihmistä Siinailla.


title: Siinain levottomuudet

text: Keskushallinnolla oli vaikeuksia saada Siinai takaisin hallintaansa. Entuudestaan hallinnon kanssa kiistelleet beduiinit jatkoivat uuden hallinnon vastustamista, ja ottivat turistien sieppaamiset tavaksi saada vaatimuksiaan läpi.


title: Siinain levottomuudet

text: Vuonna 2011 Siinailla perustettiin islamistiryhmä Ansar Beit al-Maqdis. Ryhmä herätti huomiota vuonna 2012 kun se hyökkäsi useita kertoja Israelia vastaan. Ansar Beit al-Maqdis räjäytti heinäkuussa Israeliin vievän kaasuputken ja ampui raketteja Eilatiin. Syyskuussa ryhmä teki iskun Israelin raja-asemalle.


title: Siinain levottomuudet

text: Vuoden 2013 armeijan vallankaappauksessa syrjäytettiin presidentti Mohammed Mursi ja muslimiveljeskunta, minkä jälkeen Ansar Beit al-Maqdis on kohdistanut iskuja keskushallintoa vastaan. Syyskuussa 2013 ryhmä yritti murhata maan sisäministerin autopommilla Kairossa. Vuonna 2014 ryhmän iskut kiihtyivät ja se hyökkäsi myös armeijaa vastaan. Lokakuussa 2014 ryhmä sanoi liittyvänsä Isiksen puolelle.


title: Siinain levottomuudet

text: Tammikuussa 2015 kapinalliset iskivät turistibussiin Siinailla missä kuoli 27 ihmistä. Marraskuussa 2015 kuoli 224 ihmistä kun Isis piilotti pommin Kolavian matkustajalentokoneeseen, joka räjähti pian nousun jälkeen Siinailla.


title: Bas Dost

text: Bas Dost (s. 31. toukokuuta 1989 Deventer) on alankomaalainen jalkapalloilija, joka seuratasolla edustaa Portugalin pääsarjassa pelaavaa Sportingia. Pelipaikaltaan oikeajalkainen Dost on hyökkääjä. Hän kuuluu myös Alankomaiden jalkapallomaajoukkueeseen.


title: Bas Dost

text: Dost aloitti uransa vuonna 2007 Alankomaiden toiseksi korkeimman sarjatason FC Emmenissä, jota hän edusti vuodet 2007–2008 pelaten 23 ottelua, joissa syntyi kuusi maalia. Yhdessä vaiheessa Dost oli siirtymässä Veikkausliigan RoPS:iin, jossa oli valmentajana Emmenissäkin toiminut Tom Saintfiet. Siirto kuitenkin kaatui siihen, ettei RoPS halunnut pelaajaa.


title: Bas Dost

text: Heinäkuussa 2008 Dost siirtyi Eredivisien Heracles Almeloon. Hän teki pääsarjadebyyttinsä elokuussa 2008 Feyenoordia vastaan ja avausmaali syntyi jo seuraavassa kuussa SC Heerenveenin verkkoon. Dost pelasi Heraclesin paidassa kahden kauden aikana 63 ottelua, joissa hän löysi maaliverkon 18 kertaa.


title: Bas Dost

text: Kesän 2010 siirtoikkunassa Dost siirtyi SC Heerenveeniin, joka sekin pelasi maan korkeimmalla sarjatasolla Eredivisiessä. Debyytti Heerenveenin paidassa tapahtui elokuussa 2010 PSV Eindhovenia vastaan ja avausmaali tuli vielä samassa kuussa NAC Bredaa vastaan. Tuossa ottelussa Dost onnistui kahdesti. Ensimmäisellä kaudellaan hän teki 32 pelissä 13 maalia ollen seuran kauden paras maalintekijä. Seuraava kausi eli kausi 2011–2012 oli Dostin uran paras. Hän teki 34 ottelussa 32 maalia ja voitti näin ollen Eredivisien maalikuninkuuden. Dost teki kolmessa ottelussa kauden aikana kolme maalia tai enemmän ja joulukuussa 2011 hän viimeisteli joukkueensa kaikki maalit 0-5-voitossa SBV Excelsioria vastaan.


title: Bas Dost

text: Kesän 2012 siirtoikkunassa Dost vaihtoi seuraa. Hän siirtyi Saksan Bundesliigan VfL Wolfsburgiin. Debyytti Bundesliigassa tapahtui elokuussa 2012 VfB Stuttgartia vastaan. Tuossa ottelussa Dost iski myös avausmaalinsa Bundesliigassa. Ensimmäisellä kaudellaan Dost teki 28 ottelussa kahdeksan osumaa. Toisella kaudellaan eli kaudella 2013–2014 Dost pelasi vain 13 ottelua onnistuen maalinteossa neljästi. Tammikuussa 2015 Dostista tuli ensimmäinen pelaaja yli 100 otteluun, joka onnistui kahdesti Bayern Müncheniä vastaan, kun Wolfsburg voitti hallitsevan mestarin peräti 4-1. Saman vuoden helmikuussa Dost teki neljä osumaa Wolfsburgin voitettua Bayer Leverkusenin 5-4. Dostin ura Wolfsburgissa päättyi vuonna 2016.


title: Bas Dost

text: Kaudeksi 2016–2017 Dost siirtyi nykyiseen seuraansa Sporting Lissaboniin.


title: Bas Dost

text: Dost on pelannut sekä Alankomaiden alle 20- että alle 21-vuotiaiden maajoukkueissa. Alle 20-vuotiaissa hän pelasi vuonna 2009 neljä ottelua tekemättä maaleja ja alle 21-vuotiassa vuosina 2009-2011 kymmenen ottelua tehden viisi maalia. Elokuussa 2012 Alankomaiden jalkapallomaajoukkueen silloinen päävalmentaja Louis van Gaal kutsui Dostin mukaan harjoitusotteluun Belgiaa vastaan. Dost ei kuitenkaan debytoinut ottelussa. Hän debytoi maajoukkueessa maaliskuussa 2015 EM-karsintaottelussa Turkkia vastaan.


title: Ari Pauna

text: Ari Pauna (s. 10. toukokuuta 1967) on Suomen Hypoteekkiyhdistyksen ja Suomen Asuntohypopankki Oy:n toimitusjohtaja.


title: Ari Pauna

text: Pauna on koulutukseltaan oikeustieteen kandidaatti ja hänellä on pitkä työura erilaisissa pankkialan johto- ja asiantuntijatehtävissä.


title: Martti J. Mustakallio

text: Martti Joeli Mustakallio (13. heinäkuuta 1891 Pori – 16. joulukuuta 1968 Teneriffa) oli suomalainen lääkäri ja Helsingin yliopiston anatomian apulaisprofessori.


title: Martti J. Mustakallio

text: Mustakallion vanhemmat olivat lääninrovasti ja runoilija Jooseppi Mustakallio, aik. Schwartzberg ja Agnes Selma Helena Lampén. Hän pääsi ylioppilaaksi 1909 ja valmistui filosofian kandidaatiksi 1912, filosofian maisteriksi 1914, lääketieteen kandidaatiksi 1917, lääketieteen lisensiaatiksi 1925 sekä lääketieteen ja kirurgian tohtoriksi 1944.


title: Martti J. Mustakallio

text: Sisällissodan aikana 1918 Mustakallio toimi Hannilan ja Ahvolan ambulanssin johtajana, sittemmin Markovillan sotavankisairaalan alilääkärinä. Mustakallio toimi yksityislääkärinä Helsingissä vuodesta 1926 alkaen. Hän oli Helsingin yleisen sairaalan kliinillis-propedeuttisen osaston avustavana lääkärinä 1926–1928 ja Lappeenrannan kylpylän ylilääkärinä vuodesta 1932. Mustakallio oli Helsingin yliopistossa anatomian dosenttina 1946–1948 ja anatomian apulaisprofessorina 1948–1960.


title: Martti J. Mustakallio

text: Mustakallio oli perustamassa 1924 Itsenäisyyden liittoa ja toimi järjestön puheenjohtajana 1934–1941. Hän oli myös perustamassa Lapin sivistysseuraa 1933 ja toimi vuodesta 1923 Duodecimin kirjastonhoitajana. Mustakallio toimi myös Lappeenrantaan vuonna 1955 perustetun Etelä-Karjalan kesäyliopiston rehtorina vuodesta 1956.


title: Martti J. Mustakallio

text: Mustakallio oli naimisissa vuodesta 1919 Heddi Magnhild Sjöbergin kanssa. Professori, ylilääkäri Kimmo Mustakallio oli heidän poikansa.


title: Martti J. Mustakallio

text: Kirjailija Mauri Sariola käyttää Martti Mustakalliota eräänä avainhahmona lääkäriromaanissaan Ei loitsu eikä rukous. Kirjassa professori esiintyy nimellä "Mustonen".


title: Juhani Tolvanen

text: Juhani Tolvanen (s. 1956) on suomalainen toimittaja ja sarjakuvien suomentaja. Hänet tunnetaan Tove ja Lars Janssonin "Muumipeikko"-sarjakuvien ja Charles M. Schulzin "Tenavien" pitkäaikaisena suomentajana sekä useiden sarjakuvaa käsittelevien teosten kirjoittajana.


title: Juhani Tolvanen

text: Tolvanen on toiminut "Ilta-Sanomien" sarjakuvatoimittajana vuodesta 1979 ja hän valitsee lehdessä julkaistavat sarjakuvat. Hän on pyrkinyt tuomaan lehdessä esiin suomalaisia sarjakuvia ja hänen aloitteestaan "Ilta-Sanomien" sarjakuvasivuille perustettiin 1986 ”Kuukauden kotimainen” -osio, jossa julkaistaan kuukausittain vaihtuvia vähän tunnettujen suomalaisten piirtäjien sarjakuvia. Tolvanen julkaisi vuonna 1983 yhdessä Heikki Jokisen kanssa ensimmäisen suomalaisen sarjakuvan antologian "Ruututarha".


title: Juhani Tolvanen

text: Tolvanen suomensi yhdessä puolisonsa Anita Salmivuoren kanssa kaikki Tove ja Lars Janssonin "Muumipeikko"-stripit WSOY:n vuosina 1990–1996 julkaisemaan kokoelmasarjaan. Hän on kirjoittanut myös Janssoneista ja "Muumipeikko"-sarjakuvasta kirjan "Muumisisarukset" (2000). Tolvanen on ollut "Tenavien" pääasiallinen suomentaja vuodesta 1979. Hän on kääntänyt sarjaa sekä "Ilta-Sanomiin" että kokoelmakirjoihin. Lisäksi Tolvanen on suomentanut monia muita sarjakuvia, muun muassa Benoît Sokalin "Tarkastaja Ankardoa", "Blueberryn" sivusarjoja, Winsor McCayn "Pikku Nemo Höyhensaarilla" -kokoelmat, useita Disney-sarjakuvia sekä Enki Bilalin, Milo Manaran ja Hunt Emersonin tuotantoa.


title: Juhani Tolvanen

text: Tolvanen on toiminut Suomen sarjakuvaseuran hallituksessa ja on ollut seuran julkaiseman "Sarjainfo"-lehden päätoimittajana vuosina 1977–1982. Seura myönsi hänelle sarjakuvaneuvoksen arvonimen 1991.


Pekka – Inside the Mind of a School Shooter on hollantilaisen Alexander Oeyn ohjaama dokumenttielokuva Pekka-Eric Auvisesta, joka surmasi kahdeksan ihmistä ja itsensä Jokelan koulukeskuksessa vuonna 2007.


title: Pekka – Inside the Mind of a School Shooter

text: Oey hyödynsi dokumentissa muun muassa koulusurmista selvinneen Alviina Alametsän keräämää aineistoa, joka koostui tutkijoiden, mielenterveysalan asiantuntijoiden, Auvisen läheisten, opettajien ja oppilaiden haastatteluista. Alametsä toimi dokumentin tutkimuskonsulttina. Haastateltavaksi kameran eteen Oey sai kolme tapahtumahetkellä koulussa ollutta oppilasta ja kaksi opettajaa, useita asiantuntijoita, ala-asteen opettajan sekä läheisen nettiystävän. Auvisen vanhemmat eivät ole mukana dokumentissa.


text: Elokuva esitettiin Suomessa ensimmäisen kerran DocPoint-elokuvafestivaaleilla 28. tammikuuta 2015.


title: Josie Loren

text: Josie Loren Lopez (s. 19. maaliskuuta 1987 Miami, Florida) on yhdysvaltalainen näyttelijä. Hänet tunnetaan parhaiten roolistaan Kaylie Cruzina televisiosarjassa "Näytön paikka", jota esitettiin vuosina 2009–2012. Hän on esiintynyt myös muun muassa "Veronica Marsissa", "Castlessa" ja "Näkijässä".


title: Josie Loren

text: Lorenin sukujuuret ovat Kuubasta. Hän kävi lukion New World School of the Artsissa, jossa opiskeli draamaa ja näyttämötaidetta. Sen jälkeen hän siirtyi opiskelemaan Kalifornian yliopistoon. Lukioaikana Loren oli cheerleader miamilaisessa cheerleading-joukkueessa. Lorenilla on yksi vanhempi sisko ja kaksi veljeä. Vuonna 2010 "OK!"-lehti listasi hänet 50 seksikkäimmän sinkun joukkoon.


title: Josie Loren

text: Loren aloitti uransa Disney Channelilla esiintyen sarjoissa "Hannah Montana", "Drake & Josh" ja "Coryn koukerot". Hän ponnahti kuuluisuuteen näyteltyään menestyselokuvassa "17 Again", jonka pääosissa olivat Zac Efron ja Matthew Perry. Vuonna 2009 Loren näytteli elokuvassa "Pete lainahöyhenissä". Vuodesta 2014 lähtien hän on ollut vakituisessa roolissa televisiosarjassa "Mentalist".


title: Erillisverotus

text: Erillisverotus tarkoittaa verotuksen tapaa, jossa puolisoita verotetaan eri verovelvollisina kumpaakin omista tuloistaan ja varoistaan. Erillisverotuksen vastakohta on yhteisverotus.


title: Erillisverotus

text: Suomessa on nykyisin käytössä erillisverotus, johon siirryttiin vuonna 1976. Sitä aiemmin sovellettiin valtion tulo- ja varallisuusverotuksessa yhteisverotusta. Poikkeuksena olivat vuodet 1935–1942, jolloin vähemmän ansainnutta puolisoa tuloverotettiin erikseen.


title: Erillisverotus

text: Erillisverotuksen käyttöä on Suomessa perusteltu mm. sillä, että avioliitossa noudatetaan omaisuuden erillisyyden järjestelmää. Siinä varat, jotka puolisolla ovat tai jotka hän saa, pysyvät hänen omana omaisuutenaan.


title: Erillisverotus

text: Erillis- ja yhteisverotuksen eroja on käsitelty tarkemmiin artikkelissa Yhteisverotus.


title: Salon-de-Provence

text: Salon-de-Provence on kunta Etelä-Ranskan Provencessa. 43 771 asukkaan kaupunki (2012) kuuluu Bouches-du-Rhônen departementtiin Provence-Alpes-Côte d’Azurn hallintoalueella.


title: Salon-de-Provence

text: Salon-de-Provence oli antiikin ajan linnavuori ja sitten oppidum, joka muodostui suolakauppareitin varteen. 500-luvulla eaa. se oli fokaialaisten vallassa. 900-luvulla jaa. se tunnettiin nimellä Villa Salone ja oli Arlesin arkkipiispojen hallinnassa. Nykyisin Salon-de-Provence tunnetaan erityisesti Nostradamuksen viimeisten vuosien asuinpaikkana, jonne hänet on myös haudattu. Hänen talonsa toimii museona, ja joka kesä kaupungissa järjestetään Nostradamus-aiheinen festivaali.


title: Salon-de-Provence

text: Kaupungin vanhaa osaa kiertää yhä muuri, ja sinne kuljetaan 1600-luvulta peräisin olevien porttien "Porte de l’Horloge" ja "Port Bourg Neuf" kautta. Arlesin piispojen asuinpaikkana ollut ja kaupungin symboliksi muodostunut Château de l’Emperi on myös muurien sisällä.


title: Teemu Rantanen

text: Teemu Rantanen on suomalainen kilpapurjehduksen Euroopan- ja maailmanmestari. Rantasen seura on Vuosaaren Purjehtijat VP.


title: Teemu Rantanen

text: Rantanen voitti 15-vuotiaana E-jollien miesten sarjan Euroopan mestaruuden vuonna 2005 kotikisoissaan Helsingissä. Vuonna 2007 hän voitti toisen Euroopan mestaruutensa, venetyyppi oli sama mutta voitto tuli nuorten sarjassa. Kilpailut käytiin Ranskassa Biscarrossessa. E-jollien maailmanmestaruuden hän voitti 2008 kilpailuissa, jotka käytiin Algarven vesillä Portugalissa.


title: Teemu Rantanen

text: Teemu Rantanen valittiin Vuoden nuoreksi urheilijaksi 2005.


title: Matti Sulamaa

text: Matti Veikko Sulamaa () oli suomalainen kirurgi, joka sai professorin arvonimen.


title: Matti Sulamaa

text: Sulamaan vanhemmat olivat laamanni Eemeli Bernhard Sulamaa (aiemmin Sohlman) ja Hellin Lahja Maaria Nyman. Ylioppilaaksi Sulamaa pääsi Normaalilyseosta 1928, lääketieteen lisensiaatiksi hän valmistui 1935. Valmistuttuaan Sulamaa työskenteli vuodesta 1936 Suomen Punaisen Ristin sairaalassa ja kävi harjoittamaan jatko-opintoja. Ne viivästyivät, kun sairaala muutettiin sotasairaalaksi, mutta toisaalta Sulamaa kehitti sodan aikana polikliinisen kirurgian ohella myös sotakirurgiaa.


title: Matti Sulamaa

text: Sulamaa, joka oli aikanaan kutsunnoissa julistettu palveluskelvottomaksi lievän kampurajalan johdosta, ylennettiin talvisodan ansioistaan lääkintäkapteeniksi (1940) ja jatkosodan lopulla lääkintämajuriksi (1944). Molemmissa sodissa hän toimi kenttä- ja sotasairaalan lääkärinä, osallistuen mm. kesän 1944 Viipurin taistelun lääkintähuoltoon 53. Kenttäsairaalaosaston päällikkölääkärinä. Jatkosodan alkuvaiheessa Sulamaa toimi 11. Kenttäsairaalan A-osaston päällikkönä ja samalla II Armeijakunnan kirurgisena tarkastajana.


title: Matti Sulamaa

text: Kirurgisten tautien erikoislääkärin oikeudet Sulamaa sai 1941 ja väitteli lääketieteen ja kirurgian tohtoriksi 1942. Arvo Ylppö pyysi hänet sotien jälkeen Lastenklinikalle perustetun kirurgisen osaston lääkäriksi. Sulamaa perehtyi lastenkirurgiaan tehden useita opintomatkoja Eurooppaan 1946-1965 ja Yhdysvaltoihin 1950. Tarvittavien välineiden hankinnan ja käytön opettelun ohella vaadittiin muuan muassa nukutusaineiden ja -menetelmien kehittämistä.